02.03.2019. 07:45 > 09:02\nNajnovija afera Mila Đukanovića pokrenula je najmasovnije proteste protiv vlade u istoriji Crne Gore. U strahu od naroda i opozicije, Đukanović vadi "tešku artiljeriju" - nacionalizam i antisrpske emocije.\nUprkos svim skandalima koji su mu obeležili predsedničke i premijerske mandate, Milo Đukanović je najdugovečniji vladar u Evropi. Međutim, "afera koverat" bi mogla da bude kap koja je prelila čašu.\nNakon što je šef Atlas grupe Duško Knežević objavio snimak na kome Slavoljubu Stijepoviću, Đukanovićevom saradniku i bivšem gradonačelniku Podgorice, uoči izbora 2016. daje koverat sa 97.000 evra, poraslo je nezadovoljstvo Crnogoraca.\nOsim toga Knežević, protiv koga je izdata crvena Interpolova poternica, protiv Đukanovića je izneo niz optužbi za korupciju, govoreći da je on na čelu kriminalne organizacije i tvrdeći da ima dokaze za njegove krađe.\nNakon izbijanja afere, ali i nedavnog hapšenja lidera glavne opozicije Demokratskog fronta, čini se da je narodu Crne Gore dosta Mila. Protesti su održavani prethodne tri subote, a na njima ima sve više naroda koji zahteva smenu Mila Đukanovića.\nOn, naravno, nema nameru da to učini, a sada sprema kontramiting. Iako još nije zvanično prijavljeno njegovo održavanje, preko društvenih mreža je napravljen "event" pod nazivom "Crna Gora iznad svega" koji je najavljen kao "veliki antifašistički i patriotski protest", a ono što je posebno intrigantno jeste datum - 24. mart, odnosno godišnjica NATO bombardovanja Srbije (i Crne Gore).\nOrganizatori su prorežimske crnogorske organizacije, a najavljen je na stranici grupe "100p Ponovnoj izdaji Crne Gore".\nOva grupa tvrdi da se iza protesta protiv Mila kriju zagovarači stvaranja "Velike Srbije".\n- Aktuelni perfidni i zakamuflirani takozvani 'građanski' protesti po Crnoj Gori su klasičan primer izdaje svoje zemlje. Kroz formu 'otpora' okupili su se u istom stroju: petokolonaši, strani plaćenici, prodate duše i revanšisti, šovinisti, autošovinisti, nacionalisti raznih boja, fašisti, teroristi koji zbog državnog udara na CG od pre dve godine moraju robijati, zagovarači stvaranja "velike" Srbije, oni koji podržavaju stvaranje "prirodne" velike Albanije... Kao što vidimo ovi protesti su 'najsrpskiji' do sad, jer misle da će ovim putem namiriti izgubljeno Kosovo... - navedeno je, između ostalog na ovoj stranici.\nDakle, oni tvrde da se ne radi o narodu kojem je dosta autokratije Mila Đukanovića i korupcije crnogorske vlade i tvrde da iza svega stoji Srbija. U jednom od postova ove grupe se brani NATO bombardovanje Srbije, što je ukazuje na to da datum nije slučajno odabran.\nZanimljivo je i da naziv kontramitinga "Crna Gora iznad svega" neodoljivo podseća na slogan iz nacističke Nemačke "Nemačka iznad svega" (Deutschland Uber Alles).\nRadi se o očiglednom spinu Đukanovićeve vlade koja umesto da odgovori na optužbe Kneževića i opozicije, koja se zalaže za prava Srba u Crnoj Gori i koja traži formiranje tehničke vlade, sve pretvara u teoriju zavere i optužuje Srbiju.\nPolitički komentator i doktorand na Fakultetu političkih nauka Boban Stojanović kaže za "Blic" da činjenica da se Milo odlučio za kontramiting nimalo ne iznenađuje.\n- U svakom političkom režimu koji nije demokratski, a Crna Gora je neka vrsta autoritarnog režima, očekivana je takva vrsta kontramitinga, nije to ništa novo, to se dešavalo i u Jugoslaviji u vreme Slobodana Miloševića - rekao je on.\nŠto se tiče datuma, Stojanović kaže da je moguće da se tu ide na emocije, ali da se za sada ne zna dovoljno o samoj prirodi najavljenog kontramitinga.\n- Treba videti i kakva će biti ikonografija i kakvi će govori biti. Ne mogu da tvrdim da se radi o prstu u oko Srbima, ali je moguće da je datum namerno odabran i da žele da pošalju poruku onima koji su organizovali proteste u Podgorici - rekao je on.\nInače, protesti protiv Mila su najavljeni i za ovu subotu, a organizatori su pozvali građane da na protest dođu bez partijskih i nacionalnih obeležja.\nU mestu Belec u hrvatskom Zagorju radnici su, prilikom radova na novoj pešačkoj stazi, pronašli bombu.


Vesti online / Vesti / Srbija / Beriša poručio Srpskoj listi: Tražimo da nas podržite!\nKBS "napredovale u profesionalnom smislu", tvrdi Haradinaj\nBeriša je na skupu "KBS i partneri", koji se održava u Prištini, govorio o integraciji manjinskih zajednica, te poručio Srpskoj listi da treba da, kako je rekao, "shvate novu realnost i budu deo te transformacije".\nBeriša je rekao da su uspeli da dobiju preko 10 odsto učešća manjinskih zajednica, posebno srpske.\n- Regrutovali smo 30 osoba iz srpske zajednice. Cenimo odlučnost ovih regruta i uprkos pretnji i pritisaka, oni su odlučili da budu aktivni deo KBS - rekao je Beriša, preneli su prištinski mediji.\n* Priština se sve više ljulja: "Taoci Vučićevih odluka"\n* Srpska lista ipak ne napušta kosovsku vladu?\nŠto se tiče transformacije KBS u vojsku, on kaže da su u toku napori da deo transformacije bude i srpska zajednica na Kosovu.\n- Tražimo da nas podržite i bude deo transformacije - rekao je ministar Beriša, prenela je "Koha".\nKosovski premijer Ramuš Haradinaj izjavio je danas da se transformacija Kosovskih bezbednosnih snaga u vojsku podrazumeva i da ona neće preuzeti obaveze Kfora, već će biti, kako je rekao, partner te misije.\nHaradinaj je ocenio da su KBS "napredlovale u profesionalnom smislu".\nKonferencija "KBS i partneri", održava se osmi put i, kako je najavljeno, fokus će biti stavljen na "bilateralne godišnje planove za 2018. između Ministarstva KBS i bilateralnih partnera, kao i na potrebe i zahteve KBS za razdoblje za 2019/2020."\nOva aktivnost, piše portal Gazeta Express, ima za cilj da okupi sve aktere koji podržavaju KBS sa ciljem koordinacije podrške koju pružaju partnerske države sa kojima je Ministarstvo za KBS potpisalo sporazum o saradnji.\nOsim predstavnika partnera Kosova, na konferenciji će biti i ambasadori, vojni atašei akreditovani u Prištini, predstavnici NATO, KFOR, MSP, MUP, Policije Kosova i Agencije za upravljanje hitnim slučajevima.\nOčekuje se da će kosovska vlada 30. aprila proslediti Skupštini nacrt zakona o formiranju vojske, što, kako se navodi, proizlazi zakonodavnim programom za ovu godinu.\nPortal Ljajmi, međutim, navodi, da vlada ne pominje datum kada bi ovaj nacrt zakona mogao da dođe na dnevni red.\n- Vlada čini sve kako bi vojska bila formirana putem ustavnim izmena - rečeno je portalu Ljajmi iz Kancelarije premijera.\nPo njima, vojska Kosova će biti formirana jer postoji" volja građana i strateških partnera Kosova".\nNpomnje se i da su male šanse da kosovska vojska bude formirana putem ustavnh amandmanma, jer se Srpska lista izjašnjava protiv.\nSkender Perteši iz Kosovoskog centra za bezbednost kaže da je sada nemoguće izmeniti mandat KBS.\n- Sada je nemoguće promeniti mandat Kosovskim bezbednosnim snagama i transformisati ih u oružane snage jer se poslanici Srpske liste opiru da glasaju za ovu izmenu - kaže Perteši.\nNavodno je, kako se navodi, Srpskoj listi prećeno iz Beograda ukoliko budu podržali ovu transformaciju.


Praznici i tradicija svakako predstavljaju idealno doba za provođenje...\nNaslovna » Porodica » Saveti za mame i tate » Praznici i tradicija\nPraznici i tradicija – Praznici svakako predstavljaju idealno doba za provođenje više vremena sa svojom decom.\nPraznici… čarobno doba godine. Mirisi kolača, osvetljen i okićen grad, pokloni, druženja… sve to u većini nas izaziva osećanje radosnog iščekivanja i uzbuđenja. Onu posebnu čar osećaju samo deca. Većina ljudi svoje najlepše uspomene iz detinjstva veže upravo za Novogodišnje i Božićne praznike.\nPraznici svakako predstavljaju idealno doba za provođenje više vremena sa svojom decom. Kroz porodičnu povezanost, tradiciju i događanja dete razvija sopstveni identitet, emocionalnost, socijalizaciju i pripadanje, i tako zadovoljava potrebe za osećajima ljubavi, poštovanja, uvažavanja i prihvatanja.\nUpravo praznično razdoblje (od Svetog Nikole do Božića) pruža izuzetnu priliku za razvijanje porodične tradicije, odnosno omogućava detetu usvajanje pozitivnih roditeljskih iskustava vezanih za praznike, čime se dete uči da poštuje jednostavne ali posebne životne trenutke i prihvata značaj međusobnih odnosa u svom životu.\nKako razviti porodičnu tradiciju?\nKad roditelji (ili bake i deke) detetu pričaju o prazničnim događajima i ljudima iz njihovog detinjstva, svi ti događaji i osobe postaju deo unutrašnjeg, emocionalnog sveta deteta. Važan deo porodične tradicije je svakako i ponavljanje aktivnosti, odnosno porodični rituali. Deca najbolje uče putem ponavljanja: rituali pokreću aktivnosti, a deca vole ponavljanje jer im pruža osećaj sigurnosti. Naime, da bi se dete osećalo sigurno, potrebno mu je da je njegov svakodnevni svet predvidljiv.\nRituali i porodični običaji, kako svakodnevni tako i oni posebno vezani uz praznike, stvaraju veći osećaj sigurnosti i prijatnosti u životu deteta, što sve pozitivno utiče na njegov razvoj u samopouzdanu, prilagođenu i zrelu odraslu osobu. Nastojte iz godine u godinu da ponavljate neki deo prazničnih rituala, npr. zajedničko pravljenje i slanje čestitki, vreme kićenja kuće i podele poklona, zajedničko pravljenje kolača, šetnja gradom na prvi dan Nove godine, odlazak u crkvu na Božićno jutro i slično.\nPotrudite se da uključite dete u što više zajedničkih aktivnosti, neka pomogne u kićenju jelke ili pravljenju kolača, pohvalite ga (bez obzira na izgled jelke i ukus i izgled kolača), neka se oseća korisno i ponosno; time se razvija njegovo samopouzdanje i samostalnost. Starijem detetu dozvolite da se „odmori“ od škole, ovo je za njega ipak vrlo uzbudljivo doba godine, pa i ono zaslužuje svoj „godišnji odmor“.\nUkoliko vam „nedostaje“ porodične tradicije, nikad nije prekasno da počnete. Pitajte svoju decu šta bi vojeli da rade svake godine. Ukoliko ne možete da usaglasite predloge ukućana počnite proslavu na više načina, tako da svaki član porodice oseća da je važan deo slavlja.\nnova godina pokloni praznici Praznici i tradicija sveti nikola tradicija 2012-12-12\nPrethodni: Mađioničar Roli – Beograd


Besplatno kupanje za djecu višečlanih porodica | Palelive.com\nPočetna Regija Milići Besplatno kupanje za djecu višečlanih porodica\nMILIĆI – Djeca do 18 godina iz porodica sa četvoro i više djece i ove godine moći će besplatno da se kupaju na bazenima “Boksitovog” ugostiteljsko-turističkog kompleksa “Motel Milići”, saopštila je danas Služba za odnose sa javnošću milićke kompanije.\n“Boksit” navodi da je udovoljio molbi lokalnog Udruženja roditelja sa četvoro i više djece da najmlađim članovima tog udruženja dodijeli besplatne sezonske karte za bazene u Milićima.\nUdruženje trenutno ima 33 porodice sa više od 140 djece, od kojih je 33 mlađe od 18 godina.\nIz “Boksita” je saopšteno da će jednu besplatnu sezonsku kartu za bazene dobiti i porodice sa troje maloljetne djece.\nPrethodni članakMiloš Golić u finalu Svjetskog prvenstva u savateu\nNaredni članakPrijem i novčane nagrade za đaka generacije i odlikaše


ITF W15 Antalya 6 Žene parovi rezultati, Tenis ITF Žene - parovi - Rezultati.com\nITF W15 Antalya 6 Žene parovi uživo, rezultati, ždrijebovi\nPOMOĆ: Nalazite se na ITF W15 Antalya 6 Žene parovi rezultati stranici u Tenis/ITF Žene - parovi sekciji. Rezultati.com nudi ITF W15 Antalya 6 Žene parovi uživo rezultate, konačne i parcijalne rezultate, ITF W15 Antalya 6 Žene parovi ždrijebove i ITF Žene - parovi poredak. Osim ITF W15 Antalya 6 Žene parovi rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF W15 Antalya 6 Žene parovi servis rezultata je u stvarnom vremenu, osvježava se uživo.


Vojislav Šešelj se oglasio o blokiranju Srbije\nŠešelj je objasnio da demonstracije moraju biti najavljene kako bi sve gradske službe bile spremne za svaku mogućnost.\n- Dok im se ne pokažu zubi, oni neće odustati. Ko je to ko može da mi stane na put i kaže da ne mogu da prođem? Mora se sprečiti izazivanje takvih incidenata. Policija nije tu da bude blaga, policija je tu da postupa po zakonu - rekao je Šešelj.\nLider SRS objašnjava da Nebojša Zelenović ne može da se pomiri sa porazom na izborima.\nŠešelj kaže da je cilj ovakvih akcija da se predsednik Srbije Aleksandar Vučić povuče iz politike.\n23. 11. 2021. u 19:48\nAleksandar Vučić Šabac Nebojša Zelenović Srpska radikalna stranka Vojislav Šešelj blokada puta blokade blokada srbije


Deveta "Korpa solidarnosti" za socijalno ugrožene sugrađane\nDeveta „Korpa solidarnosti“ za socijalno ugrožene sugrađane\nObjavljeno 26.12.2015. u 21h\nPet godina zaredom, dva puta godišnje, kompanija Gomex i Rotarakt klub Zrenjanin organizuju „Korpu solidarnosti“ kojom prikupljaju proizvode za socijalno ugrožene sugrađane.\nTako je bilo i danas u Gomexovom supermarketu Total na čijem su ulazu bile postavljene korpe za prikupljanje proizvoda. Potrošači su po izlasku iz objekta ubacivali artikle i tako dali doprinos humanitarnoj akciji.\n– Kroz doniranje proizvoda koje naši potrošači kupe, pomažemo onima kojima je pomoć najpotrebnija, socijalno ugroženim porodicama sa teritorije grada Zrenjanina koja školuju najveći broj dece. Kompnija Gomex se i ove godine aktivno uključila u doniranje novogodišnjih paketića deci sa Dečijeg odeljenja Opšte bolnice „Đorđe Joanović“, deci iz Mešupštinske organizacije slepih i slabovidih, Dnevnom centru Alternativa, deci koja se nalaze u Sigurnoj kući, rekao je marketing menadžer Nedeljko Golušin.\n– Deveta po redu Korpa solidarnosti je najstarija akcija Rotarakt kluba, i sve proizvode koje smo danas prikupili prosledićemo porodicama koje školuju najviše dece. Mislim da na taj načim možemo da im ulepšamo Božićne praznike, rekao je Zoran Davidovac ispred Rotarakt kluba napomenuvši da će sledeća akcija biti organizovana pred Uskršnje praznike.


Ćuta pozvao opoziciju na protest na Makišu, Đilas prihvatio poziv - Večeras u Dijaspori\nMix najnovijih vesti Ćuta pozvao opoziciju na protest na Makišu, Đilas prihvatio poziv\nĆuta pozvao opoziciju na protest na Makišu, Đilas prihvatio poziv\nнов 21, 2021\nPokret Ekološki ustanak najavio je da će u ponedeljak u podne organizovati protest na beogradskom vodoizvorištu Makiš jer smatra da će biti ugroženo izgradnjom metroa. Ministar finansija Siniša Mali prethodno je najavio da će u ponedeljak, 22. novembra, svečano početi radovi na Makiškom polju.\nPokret je pozvao sve opozicionare koji „brane javni interes“ i koji pretenduju da izađu na predstojeće izbore, kao i sve organizacije civilnog društva i građane da se uključe u odbranu Makiša.\n„Ekološki ustanak nagalašava da su svi institucionalni mehanizmi za odbranu Makiša iscrpljeni. Da je vlast odlučna u nameri da zarad milion kvadrata, a na štetu svih nas, ispuni svoj plan i otpočne gradnju na Makiškom polju, i time dovede do potpunog uništenja najvećeg beogradskog vodoizvorišta“, navode u saopštenju.\nDodali su da će Beograd ostati bez pijeće vode, najpre kontaminacijom građevinskim otpadom, a potom i potpunim nestankom vodoizvorišta.\n„Pozivamo sve da skinu svoja obeležja i da se nađemo sutra na Makišu, da odbranimo našu vodu sa česme. Pitanje pijaće vode je veće od svih nas, i jedino tako, zajednički sa svim građanima se mora braniti“, navode iz Pokreta Ekološki ustanak, prenosi Beta.\nLider Stranke slobode i pravde Dragan Đilas odgovorio je na poziv Aleksandra Jovanovića Ćute i najavio da će se pridružiti sutrašnjem protestu na Makišu povodom početka radova na izgradnji metrou.\nSSP prihvata poziv za sastanak i zajedničku borbu za očuvanje Makiša https://t.co/o0R4JIOtSk\n— Dragan Djilas (@DraganDjilas) November 21, 2021\nĐilas je podelio poziv vođe Ekološkog ustanka preko Tviter naloga i poručio da „SSP prihvata poziv za sastanak i zajedničku borbu za očuvanje Makiša“.\nZbog metroa i stanova na Makišu, Beograđani će ostati žedni\nThe post Ćuta pozvao opoziciju na protest na Makišu, Đilas prihvatio poziv appeared first on Luftika.


Asad: Odlazak sa vlasti izdaja\nOdlazak s vlasti u trenutnoj situaciji, sirijski predsednik Bašar al Asad ocenio je kao jednaku nacionalnoj izdaji.\n"Ako je, u Ženevi, moguće da se zaustavi krijumčarenje oružja i prodor ekstremista u Siriju, onda će to biti uspešan početak procesa rešenja i dovesće do smanjenja tenzija", rekao je Asad u u intervjuu za nemački list Frankfurt Algemajne Cajtung.\n"Ićicemo u Ženevu i imaćemo razgovore sa Sjedinjenim Američkim Državama, Francuskom, Velikom Britanijom i njihovim sledbenicima Turskom, Katrom i Saudijskom Arabijom, kao i onih koji sebe nazivaju opozicija u inostranstvu, a (ustvari) su njihove sluge", primetio je Asad, prenela je lokalna novinska agencija SANA.\nSirijski predsednik je rekao da te zemlje koje "podržavaju formiranje terorističkih (vojnih) jedinica", otežavaju organizaciju takve mirovne konferencije i da Damask priznaje pravo na opoziciju, ali koja "ne uzima oružje u ruke i nema ništa sa terorom".\nKomentarišući zahtev Zapada da Asad treba da ode sa vlasti u Siriji, sirijski predsednik je rekao da odluka takve vrste u trenutnoj situaciji, bila bi jednaka nacionalnoj izdaji.


Obeležena 100-godišnjica od smrti Gavrila Principa | Beogradske vesti\nObeležena 100-godišnjica od smrti Gavrila Principa\nMinistar za rad, zapošljavanje, boračka i socijalna pitanja u Vladi Republike Srbije Zoran Đorđević, izaslanik predsednika Republike Srbije Aleksandra Vučića, položio je venac i odao počast povodom obeležavanja 100-godišnjice od smrti Gavrila Principa.\nZvanični sajt Vlade Republike Srbije prenosi u celini govor Đorđevića prilikom odavanja počasti Gavrilu Principu:\n„Na današnji dan 1918. godine u austrougarskom zatvoru umro je Gavrilo Princip, srpski patriota i jugoslovenski idealista koji je izvršio atentat na Franca Ferdinanda.\nDozvolite mi da Vam, kao ministar u Vladi Republike Srbije i kao specijalni izaslanik predsednika Republike Srbije, Aleksandra Vučića, podrobnije objasnim zašto se građani Srbije sa ponosom sećaju imena Gavrila Principa, i zbog čega naša država sa posebnim pijetetom obeležava dan sećanja na njegov lik i delo.\nPre svega, ma kako se mišljenja istoričara iz različitih evropskih zemalja razlikovala u tumačenju tog događaja, niko ko se zaista razume u vojnu veštinu i diplomatiju ne može sa ozbiljnošću da tvrdi da jedan atentat može biti stvarni uzrok bilo kog rata, a naročito ne Prvog svetskog rata, rata koji se odvijao na većem delu zemljine kugle.\nHitac Gavrila Principa u austrougarskog prestolonaslednika najdalje je mogao dosegnuti do toga da bude samo povod za pokretanje složenog mehanizma međusobnih objava ratnog stanja između država-članica dve vojne alijanse, sila Antante i Centralnih sila, mehanizma koji bi svakako, sa ili bez Sarajevskog atentata, pre ili kasnije bio pokrenut između dve grupe zemalja koje su , nepomirljivo zastupale dva pogleda na svet, dva sistema vrednosti i dva načina života.\nPrvi svetski rat bio je neizbežni sukob između feudalnog društvenog ustrojstva, militarizovane države i ekspanzionističkog i revizioniostičkog pogleda na svet koje su, sa jedne strane, zastupale Centralne sile, i, sa druge strane, sistema vrednosti i civilizacijskih dostignuća koje su branile zemlje Antante, koji su oličeni u parlamentarnoj demokratiji, civilnom društvu i pravu svih naroda na slobodu i samoopredeljenje.\nZbog toga bi krajnje licemerno i cinično bilo optužiti Gavrila Principa za izbijanje Prvog svetskog rata, i tvrditi da bi dve grupe evropskih naroda podeljene u dva vojna bloka na miran način prevazišle sve suprotnosti nastale iz dva oprečna pogleda na svet, da ih samo, eto, u tome navodno nije sprečio nepromišljeni gest jednog Gavrila Principa, čija je jedina neostvarena želja bila da Evropu, pa i čitav svet, stropošta u provaliju vojnog sukoba dotad neviđenih razmera.\nIstorijska stvarnost ipak je znatno drugačija od te hipoteze.\nProtiv Kraljevine Srbije, koja je i sama zastupala sistem vrednosti Antante, nakon habzburške aneksije Bosne i Hercegovine 1908. godine, u austrougarskim vojnim krugovima bio je veoma precizno isplaniran preventivni rat, kojim bi se, kako se mislilo u Beču, trajno onemogućilo ujedinjenje srpskog naroda sa obe strane Drine. Glavni zagovornik agresije na Srbiju bio je niko drugi do austrougarski prestolonaslednik Franc Ferdinand. U glavni grad aneksirane pokrajine Bosne i Hercegovine, Sarajevo, 28. juna 1914, na datum kada čitav srpski narod obeležava najvažniju bitku u svojoj istoriji, Boj na Kosovu iz 1389. godine, Franc Ferdinand dolazi da bi, nadomak granice sa Kraljevinom Srbijom, kao glavnokomandujući austrougarske armije, prisustvovao vojnim manevrima usmerenim protiv Srbije.\nMožemo primetiti tri elementa u veoma agresivnoj spoljnoj politici Austrougarske carevine i veoma ambicioznoj ličnosti nadvojvode Franca Ferdinanda: podjarmljen je veliki deo srpskog naroda u Bosni i Hercegovini aneksijom iz 1908. godine; aneksija je izrodila novu ambiciju Beča da se bez ostatka porobi čitav srpski narod preventivnom agresijom, uništenjem i prisajedinjenjem Kraljevine Srbije; a prva faza planirane agresije morala je početi bezočnim ponižavanjem Srbije i srpskog naroda, odnosno demonstriranjem austrougarske vojne nadmoći na najznačajniji srpski nacionalni praznik – Vidovdan.\nDakle, Austro-Ugarska je već prisvojila jednu teritoriju sa većinskim srpskim stanovništvom (po popisu iz 1910, pravoslavni Srbi su u BiH činili 43,49 odsto populacije). To nije zadovoljilo ambiciju njenih lidera, koji su zaželeli da porobe Kraljevinu Srbiju i čitav srpski narod. Ni to im nije bilo dovoljno, pa su došli na ideju da potpuno ponize i oduzmu dostojanstvo svakom Srbinu rugajući se simbolici Vidovdana.\nIspostavilo se da će ta tri elementa zajedno postati tragička krivica koja će uništiti ne Srbiju, već Austro-Ugarsku i njenog prestolonaslednika, odnosno one koji su bili toliko osioni i sigurni u svoju moć i prevlast da nisu pomišljali ni na kakav kompromis sa naizgled malom i nejakom Srbijom: od nje su želeli da oduzmu apsolutno sve, uključujući i minimum nacionalnog dostojanstva.\nFrancu Ferdinandu presudili su pripadnici Mlade Bosne, jugoslovenski entuzijasti koji su se borili za slobodu, samoopredeljenje i zajedničku državu Južnih Slovena. Slučaj je hteo da nadvojvodu ubije baš Srbin Gavrilo Princip, a ne Bošnjak Muhamed Mehmedbašić, koji je takođe učestvovao u atentatu. Austrougarsku vojnu silu potpuno je porazila i ponizila malobrojna, ali po borbenom moralu i taktičkoj genijalnosti superiorna srpska vojska u bitkama na Ceru i Kolubari.\nNakon četvorogodišnjih rovovskih borbi, krvavih bitaka, zločina nad okupiranim civilnim stanovništvom, gladi i epidemija u kojima je stradalo preko 37 miliona ljudi, sile feudalizma, militarizma i ekspanzionizma pretrpele su potpun poraz.\nPo cenu velikih ljudskih žrtava i materijalnih razaranja, pobedile su one vrednosti koje prepoznajemo u današnjoj Evropi, u kojoj se uvažavaju različitosti a svi sporovi rešavaju dijalogom i iznalaženjem kompromisnih rešenja, i u Evropskoj Uniji, koja je osmišljena kao porodica ravnopravnih naroda.\nZbog toga smo posvećeni izgradnji dobrosusedskih odnosa, uspostavljanju trajnog mira i ekonomskog razvoja u čitavom regionu, a naš strateški cilj jeste članstvo u Evropskoj Uniji.\nMi se danas sećamo Gavrila Principa kao prvog tragičnog junaka čiji je život ugrađen u principe na kojima počiva današnja, demokratska, civilna i civilizovana Evropa.\nSlava mu!“, naveo je Đorđević.\nVence su položili predstavnici Grada Beograda i nevladinih organizacija opredeljenih za negovanje tradicija oslobodilačkih ratova Srbije.\nPosted in Beograd - Vesti Beograd, BEOGRAD-SRBIJATagged #boračka i socijalna pitanja #Ministar za rad #zapošljavanje\nUzmi racuni i pobedi : Ključevi od stana idu u Šid i Zemun\nСуб апр 28 , 2018\nStan u Beogradu ( Novi Beograd ) – Vukadin Božović ( Šid) Stan u Beogradu na vodi – Bančević Radojka (Zemun) Vaučeri „Gorenje“ – Bogićević Kristina (Višnjićevo), Tomašević Milevka (Priboj), Bosiljka Mančić (Banovci), Lidija Miljković (Bor), Helena Jovanović (Novi Sad), Miroslav Lazar (Stara Pazova), Miljanka Petronijević (Kruševac), Andrija Havran (Vršac), Zvonimir Dimić (Jagodina), […]


OBJAVLJEN JAVNI POZIV ZA ORGANIZACIJU I SUFINASIRANJE MANIFESTACIJA\n18 februar 2020 11:56\nObjavljen je javni poziv za organizaciju i sufinansiranje manifestcija koje se\nodržavaju na području Opštine Novi Grad u 2020. godini\n(1) Predmet Javnog poziva je dostavljanje Zahtjeva za uvrštavanje u Kalendar kulturnih, sportskih i drugih manifestacija na području opštine Novi Grad.\n(2) Zahtjev treba da sadrži:\n1) naziv i mjesto i vrijeme održavanja manifestacije,\n2) detaljno obrazloženje o značaju manifestacije za Opštinu,\n3) program i plan aktivnosti za provođenje manifestacije,\n4) ukupna sredstva potrebna za organizaciju i provođenje manifestacije,\n5) izvore sredstava ( učešće organizatora, sredstva Opštine, donatori, sponzori i sl.).\n3) Ukoliko je podnosilac zahtjeva neku manifestaciju provodio ranije uz učešće Opštine u finansiranju, dužan je u zahtjevu naznačiti i podatke o nazivu, mjestu i vremenu ranije provedene manifestacije.\n(4) Ukoliko je podnosilac zahtjeva ranije provodio manifestaciju uz učešće Opštine u finansiranju, a propustio je da u propisanom roku podnese izvještaj o sprovedenoj manifestaciji, zajedno sa finansijskim izvještajem i finansijskom dokumentacijom(kopije računa,ugovora i sl.) njegov zahtjev će biti odbačen.\n(5) Rok za dostavu Zahtjeva za uvrštavanje u Kalendar kulturnih, sportskih i drugih manifestacija je 15 dana od dana objavljivanja.\nOpština Novi Grad, ulica Petra Kočića br.2, 79220 Novi Grad sa naznakom:\n„ Za javni poziv za organizovanje manifestacije u 2020. godini“.\n(6) Neblagovremeni i nepotpuni zahtjevi neće se uzimati u razmatranje.


Saobraćajna nesreća u Sarajevu, četiri osobe povrijeđene (Foto)\nVečeras je oko 19:30 sati u ulici Aleja Bosne Srebrene došlo do teške saobraćajne nesreće u kojoj su povrijeđena četiri lica.\nPrema nezvaničnim informacijama do nezgode je došlo iz razloga što vozač `Passata` nije prilagodio brzinu kretanja na kolovozu usljed čega je udario u stražnji dio vozila marke `Land Rover` stranih registarskih oznaka, piše Ekskluziva.\nPrema izjavi očevidaca nakon nezgode, vozač `Passata` je pokušao da se udalji sa mjesta nezgode, ali zbog velikog oštećenja vozila zaustavio se nakon 200 metara. Pripadnici policijske uprave Novi Grad još uvijek obavljaju uviđaj, a na ovom dijelu puta saobraćaj je zatvoren, piše pomenuti portal.\nNa gradskom mezarju Vlakovo: Danas dženaza i ukop 26-godišnjeg Sarajlije\nTragično okončana potraga: U Neretvi pronađeno tijelo četverogodišnjeg dječaka


Beograd u Zagrebu - Dan u Beogradu\nNaslovna » BG špijun » Svetske prestonice » Beograd u Zagrebu\nAh Neša 29. mart 2012. Svetske prestonice Postavite komentar\nTuristička organizacija Beograd (TOB) učestvovaće na 1. Međunarodnom sajmu turizma Place 2 Go, u Zagrebu, od 30. marta do 1. aprila.\nSajam je zamišljen kao predstavljanje sveta Hrvatskoj i Hrvatske svetu kroz niz prezentacija, promocija, radionica, predavanja i svega onoga što može da privuče znatiželjnog budućeg putnika.\nNa samom sajmu i na zakazanoj prezentaciji Beograd će biti promovisan kao poželjna city break destinacija s posebnim akcentom na kandidaturu za evropsku prestonicu kulture 2020, grad sporta, kongresni centar regiona, grad u kome se održavaju kvalitetne manifestacije i festivali.\nPosebna paznja posvećena je događajima u Beogradu tokom 2012. koji mogu biti osnov za pravljenje aranžmana za dolazak turista sa ovog tržišta u Beograd.\nU 2011. godini Beograd je posetilo 31.241 Hrvata, što je za 9% više nego u prethodnoj godini, i ostvareno je 54.781 noćenja, 4% više nego u prethodnoj godini. (danubeogradu.rs)\nTagovibg špijun svetske prestonice turizam\nPrethodni Dvorana KCB – repertoar od 29. marta do 4. aprila\nSledeći Pozorište na Terazijama – repertoar za april 2012.


Inside Job (2010) - The Filmske Recenzije\nMeđu zanimljivim dokumentarnim filmovima koji su izašli u poslednjih nekoliko godina posebno se izdvaja ovaj, dobitnik Oskara za najbolji dokumentarni film u 2010. godini koji je potpisao Čarls Ferguson (Charles Ferguson). Izdvaja se zbog činjenice da je ono što se provlači kroz film, svetska ekonomska kriza, u manjoj ili većoj meri uticala na svakog od nas, a režiser i scenarista nam daje brojne informacije o tom finansijskom krahu, a između ostalog i to kako je taj krah mogao biti sprečen.\nSvetska ekonomska kriza se desila 2008. godine i u SAD je proizvela recesiju koja nije zabeležena od doba Velike depresije tridesetih godina prošlog veka. Veliki broj ljudi je ostao bez posla, ušteđevina i domova. Ipak, autor vešto izbegava zamku ove prilično sumorne teme i on sve prikazuje na jedan veoma komičan način koji ipak deluje veoma uverljivo i zanimljivo. Ovaj projekat je informativniji, iscrpniji, profesionalniji i uverljiviji od svih projekata koji se bave ovom temom. Nije težak za gledanje, pristupačan je i svako ga može pratiti i razumeti.\nSam početak filma na prikazuje finansijski kolaps koji je pogodio Island 2000. godine i koji, u neku ruku, predstavlja upozorenje i primer da se to može desiti na mnogo većem nivou. Po rečima autora finansijski krah nije produkt nesreće, već je nastao veoma bahatim ponašanjem i gubljenjem kontrole finansijera nad industrijom novca, nesmotrenim i površnim procenama kreditne sposobnosti siromašnijeg dela stanovništva, kao i pozajmljivanjem koje je dovelo do sunovrati. Podeljen na pet delova, u kojima se priča od doba Ronalda Regana, preko samog udara krize do posledica, uz obimna istraživanja autora i harizmatičan glas Meta Dejmona (Matt Damon) ovaj dokumentarni film predstavlja pravo štivo za svakog koga zanima svetska ekonomija i posledice njenog lošeg vođenja.\nDodatnu vrednost projektu daje učešće velikog broja ljudi koji su, posredno ili neposredno, učestvovali u slomu ekonomije. Njihova iskrena priznanja, informacije iz prve ruke koje zna veoma mali krug ljudi uz ogroman broj činjenica, podataka, grafikona, brojeva i izveštaja na jednom mestu čine veoma kompaktnu i efektnu celinu, koja će zaintrigarti svakoga ko pogleda ovaj film. U prilog tome ide i dobro poznati glas Meta Dejmona, koji daje neku vrstu potvrde na sve ono što se spominje u filmu.\nUkoliko ste fan odličnih dokumentarnih filmova koji se bave ekonomijom, vladom moćnika i svim stvarima koje su nedostupne običnom čoveku ovo je pravi predlog za vas. Uzbudljiv, intrigantan, zanimljiv i uverljiv, prava lična karta svetske ekonomske krize.\nCategories dokumentarni, krimi Post navigation


Drezden Frankfurt kompanija igre u decembru za kraj 18. BFI\nTanjug 16. novembra 2021. 17:32\nBEOGRAD – Finale 18. izdanja Beogradskog festivala igre (BFI) biće 4. i 5. decembra kada će gostovati „Drezden Frankfurt kompanija igre“ koreografa Jakopa Godanija u Operi i teatru Madlenianum u Zemunu.\nNemački državni ansambl, sa komadom „Alter Ego“ koju potpisuje upravo italijanski koreograf Jakopo Godani, umetnički direktor trupe, trebalo je u Beograd da stigne još u aprilu 2020. godine, tako da će poslednja predstava BFI 2021 zapravo istovremeno biti završnica 17. i 18. edicije.\nGodani je kompletan autor scenskog dela – osim koreografije, potpisuje kostime, scenu i svetlo.\nKako navode iz direkcije festivala na čelu sa Ajom Jung, pandemija, zatvoreni teatri i kasniji međunarodni protokoli, uspeli su čak pet puta da pomere ovo gostovanje, planirano u Sava centru, koji je u međuvremenu zatvoren.\nSamim tim, izvođenje ovog spektakla je preseljeno u Madlenianum.\nSa željom da se u susret izađe publici koja već dve godine čuva svoje ulaznice za ovaj nastup, organizatori su dogovorili dva izvođenja.\nTako je prvi datum 4. decembar u potpunosti rezervisan za one koji su još krajem 2019. ili početkom 2020. godine, nabavili, a onda i sačuvali karte upravo za Sava Centar.\nDrugi datum je okupio novu publiku, i uskoro će biti rasprodat, navode iz festivala.\nUmetniku Jakopu Godaniju je prošle godine u Narodnom muzeju uručena Nagrada „Jovan Ćirilov – za korak dalje“, osvojena za nastup njegove trupe na 17. BFI, odnosno za triptih radova – “Uzvišeni izazov”, “Ođeci neumorne duše”, “Jedinstvena reakcija”.\n“Ono što čini Godanijev rukopis veoma posebnim, jeste visok nivo estetskog savršenstva i virtuozna dinamika. On je koreograf koji vaja najsloženenije igračke figure, predivne posebnosti, u brilijantne, nezaustavljive oblike. Godani usavršava svaki korak u špic patikama do krajnjih telesnih granica, dok razvija sofisticiranu aluziju na geometriju klasične igre iz savremenog mentalnog okvira”, navedeno je u obrazloženju žirija koje je tada potpisala njegova predsednica Marija Janković.\n„Drezden Frankfurt kompanija igre“ pođednako funkcioniše u dva grada, a repertoar im se sastoji uglavnom od Godanijevih projekata.\nPartneri ove trupe su oblasti Saksonija i Hese, odnosno Drezden i Frankfurt na Majni.\nKompanija je smeštena u Evropskom centru za umetnost „Hellerau“ u Drezdenu i u Depou Bokenhajmer u Frankfurtu.


OSOBE SA INVALIDITETOM DODATNO MARGINALIZOVANE U VRIJEME VIRUSA KORONA | Hayat.ba\nOsobe s invaliditetom, zajedno sa starijim osobama, spadaju u grupu koja je najugroženija zbog pandemije virusa korona, a najveću, ponekad čak i jedinu podršku, imaju od svojih porodica, od kojih nerijetko i zavise u kriznim periodima.\nMišljenja su ovo udruženja za osobe s invaliditetom, u kojima smatraju da je situacija najteža u manjim sredinama, gdje ne postoje sistemi podrške, te da ove zajednice treba da slijede dobar primjer Banjaluke.\nTanja Mandić Ðokić, sociolog i aktivistkinja za prava osoba s invaliditetom, rekla je da osobe s invaliditetom često imaju i druga hronična oboljenja, a i ako nemaju, zbog stila života i nemogućnosti kretanja, spadaju u grupu koja je ugrožena pandemijom kovida-19.\nDodala je da osobe sa invaliditetom u Banjoj Luci, zbog preduzetih mjera i akcije “Niste sami”, osjećaju da se probudila svijest i da se o njima vodi posebna briga.\nAkcija koja je pokrenuta u Banjoj Luci za besplatnu dostavu namirnica i lijekova zaista je dobra. U karantinu smještenom u Studentskom domu u Banja Luci planiran je apartmanski smještaj za osobe sa invaliditetom, što nam govori da je sistem na neki način vodio računa o nama i odgovorio na naše potrebe – objasnila je Mandić Đokićeva.\nDodala je da se ipak osobe s invaliditetom u vrijeme krize najviše oslanjaju na članove njihovih porodica.\nAko se neko od članova naših porodica zarazi virusom korona, mi nemamo luksuz da se od njih odvojimo – rekla je Mandić Đokićeva.\nPrema njenim riječima, još funkcioniše servis personalne asistencije.\nTi ljudi dolaze na posao da bi nama pomogli, tu jeste rizik i za njih i za nas veći, ali svi se trudimo da se pridržavamo propisanih mjera – zaključila je Mandić Đokićeva.\nRadovan Ristić, predsjednik Udruženja distrofičara regije Banja Luka, rekao je da je mišljenja da u kriznim štabovima u manjim sredinama treba da budu i osobe s invaliditetom, koje će na pravi način predočiti šta je sve potrebno ovim građanima.\nBranko Suzić, predsjednik Saveza slijepih RS, kazao je da je možda srećna okolnost što su lica s invaliditetom i inače izolovana i segregirana te da im zbog toga samoizolacija u vrijeme virusa korona ne pada teško.\nIzolacija je otežala rad naših udruženja, ali smo se snašli koristeći elektronske medije. Nedavno smo prvi put održali sjednicu Skupštine Saveza slijepih RS elektronskim putem – objasnio je Suzić.\nIstakao je da, iako je u manjim sredinama prisutan i manji broj lica s invaliditetom, ona su primorana da se za pomoć oslanjaju na prijatelje, rođake i porodice.\nBilo bi dobro da se lokalne zajednice ugledaju na primjer općine Banja Luka – zaključio je Suzić.


Poslanici Demokratske Crne Gore i Građanskog pokreta URA neće se vraćati u Skupštinu dok se ne potvrdi datum parlamentarnih i dogovori datum opštih lokalnih izbora u Crnoj Gori, poručili su lideri Aleksa Bečić i Dritan Abazović.\nDelegacija Demokrata i URA-e, predvođena Bečićem i Abazovićema razgovarala je u Briselu sa, generalnim direktorom Odsjeka za Evropu i Centralnu Aziju u Ministarstvu inostranih poslova i odbrane Evropske unije Tomasom Majer-Hartingom.\nIz Demokrata je saopšteno da su Bečić i Abazović Majer-Hartingu predstavili Plan sveobuhvatnih izbornih reformi, koji je pozdravila Evropska komisija, Delegacija Evropske unije u Crnoj Gori i ambasada Sjedinjenih Američkih Država u Podgorici.\nDvojica lidera su, kako su kazali iz Demokrata. se visokom zvaničniku EU zahvalila na podršci Planu, kao i na pomoći koju su spremni da pruže u toku pregovaračkog procesa.\n"Oni su naglasili da će dati sve od sebe da se sprovedu u djelo sve tačke Plana i naglasili da se neće vraćati u redovan rad Skupštine dok se ne realiziju navedene tačke iz Plana, kao i dok se ne potvrdi datum Parlamentarnih i dogovori datum opštih lokalnih izbora u Crnoj Gori, kako je definisano Planom", navodi se u saopštenju.


Objavljeno 29. април 2012.\nU predivnom ambijentu jedne od najlepših bečkih palata – „Palais Portia“, u samom centru grada, održano je ove subote, 28. aprila, književno veče srpske spisateljice Jelene Lengold, dobitnice evropske nagrade za književnost i mnogih drugih literarnih priznanja.\nBečka Prosvjeta nije žalila truda da našoj publici predstavi jednu od trenutno najboljih evropskih autorki, a da to, po običaju, bude na najvišem nivou.\nI zaista, književnica je bila nadahnuta, publika aktivna i radoznala, pa je ovo lepo prolećno bečko veče proteklo na najbolji mogući način.\nProgram je suvereno, opušteno i direktno vodila gospođa Marija Pavlović, magistar slavistike i zamenica sekretara SPKD Prosvjeta.\nGospođa Lengold nas je sve počastila emotivnim čitanjem svoje proze i poezije, kao i otvorenim i iskrenim razgovorom sa ljubiteljima književnosti. Strpljivo jeodgovarala na brojna pitanja svojih poštovalaca, koji su opet, svojim aktivnim učestvovanjem u programu pokazali zavidno poznavanje njenog rada i savremene srpske i evropske književnosti uopšte.\nNa ovom mestu želimo istaći da ovo književno veče ne bi bilo moguće bez pomoći gospođe Anice Macke-Dojder, poslanice u bečkoj skupštini, članici gradskog veća i velikoj prijateljici Prosvjete. Osim toga, podržala nas je i firma ERA-immobilien, našeg prijatelja Zorana Kalabića.\nIskreno se zahvaljujemo na pruženoj podršci. Nadamo se da će prelepi prostor u kome se veče odigralo biti češće na raspolaganju našoj Prosvjeti. Program „Prosvjeta predstavlja dela i autore srpske književnosti“ ćemo nastaviti na jesen , gostovanjem legendarnog srpskog pisca, gospodina Ljubivoja Ršumovića.\nPozdravljamo Vas i zahvaljujemo na praćenju naših programa.


Mogerini: Zapadni Balkan jeste Evropa i biće dio budućnosti EU | Kodex.ME\nMogerini: Zapadni Balkan jeste Evropa i biće dio budućnosti EU\nVisoka predstavnica EU za spoljnu politiku i bezbjednost Federika Mogerini izjavila je uoči posjete regionu da je "trenutak za pozitivne promjene kako bi se postigao nepovratan napredak ka EU".\n13. 04. 2018 - 20:02 Autor: Kodex\nMogerini će naredne sedmice posjetiti Albaniju, Makedoniju, Crnu Goru i Srbiju kako bi predstavila nove godišnje izvještaje Evropske komisije o napretku tih zemalja u eurointegracijama.\nUoči posjete Mogerini je saopštila da "Zapadni Balkan jeste Evropa i da će biti dio budućnosti EU, snažnije, stabilne i ujedinjene Unije", prenosi Beta.\nKako je najavljeno u Briselu, posjeta regionu uslijediće poslije rasprave o Zapadnom Balkanu u Savjetu za spoljne poslove, 16. aprila u Luksemburgu i usvajanja Paketa proširenja koji će Mogerini i evropski komesar za proširenje Johanes Han zajedno predstaviti 17. aprila u Strazburu.\nOčekuje se da će, osim o godišnjem izvještaju o napretku u eurointegracijama, šefica evropske diplomatije sa sagovornicima u Beogradu razgovarati i o predstojećoj posjeti predsjednika Evropskog savjeta Donalda Taska u okviru priprema za majski Samit EU i Zapadnobalkanske šestorke u Sofiji.\nU saopšenju iz Brisela navodi se da će Mogerini u Skoplju prisustvovati i neformalnom skupu premijera Zapadnog Balkana koji će se okupiti na Digitalnom samitu.


Skaut Arsenala zadovoljan napustio Kakanj, u svojoj bilježnici podebljao jedno ime - sport1.ba\nSkaut Arsenala zadovoljan napustio Kakanj, u svojoj bilježnici podebljao jedno ime\n20.04.2017 u 08:42\nJučerašnjoj utakmici između Mladosti i Sarajeva u okviru polufinala Kupa BiH prisustvovao je i član skauting službe Arsenala, Bobby Bennett.\nBennett je unaprijed najavio svoj dolazak na sutrašnji meč, ali nije se moglo sa sigurnošću reći koga je došao da gleda. Čak su i engleski mediji špekulirali sa imenima, ali se većina složila da se radi o kapitenu Sarajeva Harisu Duljeviću.\nPrema saznanjima do kojih je došao naš portal, Haris Duljević jeste bio najzanimljiviji igrač Bennettu i Arsenalov skaut je bio dosta zadovoljan njegovim nastupom, a to ne iznenađuje s obzirom na činjenicu da je Duljević postigao gol kojim je 'načeo' Mladost i generalno je odigrao dosta dobar meč.\nJasno je da od Duljevićevog transfera u Arsenal u ovom trenutku ne može biti ništa, jer on još uvijek nema dovoljno nastupa za reprezentaciju BiH da bi dobio radnu dozvolu, no prema našim saznanjima, Arsenal će nastaviti da prati njegov razvoj i u budućnosti, a nije isključeno da na ljeto potpiše za ovaj klub i automatski bude poslat na posudbu u neki od manjih klubova iz Belgije, gdje bi dobijao iskustvo na višem nivou i čekao da stekne uslove za dobijanje radne dozvole.\nKoliko je ova naoko nerealna priča zaista ostvariva, ostaje da se vidi u skorijoj budućnosti.


ZAVISNOST U SRBIJI SVE ČEŠČA I JAČA\nZAVISNOST U SRBIJI SVE ČEŠČA I JAČA\nIzvor: Tanjug,Lokalne novine | Obrenovac, 24.05.2019.\nAlkoholizam i kocka dominantni, sve više zavisnika od interneta i kompjuterskih igrica\nProblem zavisnosti u Srbiji predstavlja dominantnu i veoma rasprostranjenu bolest uz stres, rečeno je na sedmoj tribini Hemofarm fondacije "Na kafi sa psihologom", uz poruku da je potpuno izlečenje moguće uz pravu angažovanost institucija, društva, zavisnika i njihovih porodica.\nNačelnik Klinike za bolesti zavisnosti Ivica Mladenović naveo je da je problem zavisnosti u Srbiji jako rasprostranjen, kao i da predstavlja dominantnu bolest uz stres, koji se sam po sebi ne prepoznaje i koji se manifestuje u vidu depresije ili zavisnosti.\nKako kaže, zavisnost je neka vrsta bežanja od stresa, a u Srbiji već decenijama zavisnost od alkohola je na prvom mestu.\nU poslednjih dvadesetak godina došlo je do smene strukture zavisnosti, ranije je bilo i u Klinici najviše alkoholičara, a u poslednjih desetak godina tu su i kockari, dok je sve više zavisnika od Interneta, tačnije od video igara, kazao je Mladenović.\n"Bojim se da će za pet do 10 godina zavisnost od Interneta u bilo kom modalitetu biti bolest broj jedan", kaže Mladenović.\nKada je reč o opojnim drogama, načelnik Klinike za bolesti zavisnosti kaže da već godinama imamo dvadesetak hiljada zavisnika od heroina, dok je zloupotreba marihuane procentualno 90 odsto u odnosu na sve druge zloupotrebe droga.\n"Postoji jak lobi da se marihuana legalizuje. Ekstremno sam protiv toga, jedino može u medicinske svrhe i to iz hiljadu i jednog razloga, a taj jedan - prvi i najznačajniji je što je psihoza - ludilo od marihuane jedna od najgorih psihoza koje sam bio u prilici da lečim u svojoj karijeri, a 20 godina se bavim time. Po dva - tri meseca su ljudi u ludilu", navodi Mladenović.\nPreostalih 10 odsto zloupotreba opojnih droga otpada na amfetamine, psihostimulanse, opijate..., kaže i naglašava da su amfetamini - spid, ekstazi, met, sve te nove droge u velikom naletu.\nIstiče da su jako opasne, da je destruktivnost ogromna, koncentracija u novim tabletama jako velika.\n"Svedoci smo u poslednjih godinu dana da su te droge dovele do nekoliko smrtnih ishoda i biće ih nažalost još, obično kod onih koji prvi put probaju droge i ja apelujem na vlast da se spreči dostava i distribucija", kaže Mladenović.\nGovoreći o lečenju, Mladenović kaže da je prvi korak da se prepozna bolest.\n"Imamo jako veliki problem, ja u svojoj karijeri od 20 godina nisam sreo zavisnika koji je rekao 'dobar dan, doktore. Ja sam zavisnik'. Obično dolaze po nalogu suda ili Centra za socijalni rad, a najčešće na sugestiju porodice", navodi načelnik Klinike za bolesti zavisnosti.\nUspešnost lečenja u Srbiji je, prema rečima načelnika, jako velika, a na Institutu za mentalno zdravlje je jedna od najvećih u Evropi - 70 odsto.\n"To je jedno od najzahtevnijih lečenja, zahteva učešće cele porodice, tri meseca intenzivno, a posle toga još dve godine u kontinuitetu jednom nedeljno, a u tom periodu se radi i na resocijalizaciji", napominje Mladenović.\nSpecijalista psihijatrije Aleksandar Ramah ističe da koliko god da se priča o problemu zavisnosti skoro uvek se zahvati samo vrh ledenog brega, jer problem je veliki, a nažalost još davno su predvideli da će 21. vek biti vek hemije, odnosno hemijskih zavisnosti.\n"Slika se samo usložnjava, postoje trendovi u nekom trenutku neke supstance ili droge budu potisnute, pojave se nove, pa onda one odu u zaborav i tako se samo vrti u krug. Po pitanju nekih starih droga postoji stagnacija, ali sa druge strane stalno se pojavljuju nove, čemu moramo da dodamo i nehemijske zavisnosti kao što su kocka, klađenje, video igrice, internet i sve to zajedno kada se sabere dovodi do kompleksne situacije", kaže Ramah.\nNapominje da problem zavisnosti i na pojedinca, koji je u problemu, ali i na užu i širu njegovu okolinu deluje katastrofalno, veoma loše i smanjuje kvalitet života.\n"Nema segmenta koji nije zahvaćen, od akademskog, profesionalnog, porodičnog, socijalnog, zdravstvenog, telesnog, psihološkog. Trpi pojedinac, njegova neposredna okolina, a da ne govorimo i o širem društvu", ističe Ramah.\nPrema njegovim rečima, za borbu protiv tog problema potrebno je da postoji prevencija, a ako se već problem javi, mora se obezbediti odgovarajući sistem koji će pomoći pojedincu da izađe iz problema.\nMeđutim, kako kaže Ramah, da smatra da nije moguća potpuna resocijalizacija i izlečenje ne bi se ni bavio tim poslom.\nIzlečenje jeste moguće, ali to je kompleksan, dugotrajan i u osnovi skup proces zato što zahteva vreme, angažovanje, nekada timsko, integrisani sistemski pristup, priča Ramah i ističe: "Moguće je, ali se mora shvatiti da je problem veliki i zaista na pravi način se mora rešavati." Kako navodi, potrebno je i da porodica u kojoj se problem javi reaguje adekvatno, a to znači da ne treba da niti umanjuje problem, niti da ga uveličava, već da pronađe pravu meru problema i da se na pravi način angažuje.\n"Bez pomoći porodice, član porodice ima manje šanse, nije nemoguće, ali su šanse za izlečenje umanjene. Nažalost u određenim slučajevima zbog disfunkcionalnih odnosa porodica više odmaže nego što pomaže", kaže Ramah i dodaje: "Svako može da uđe u problem, ali svako može i da izađe iz problema, samo ne lako." Aleksandar Žugić, predstavnik Udruženja "Izlazak", koje se bavi problemom zavisnosti, a koje je nastalo na inicijativu grupe oporavljenih zavisnika, takođe navodi da je zaista veliki problem zavisnosti, ali da njegovo Udruženje insistira na poruci svim zavisnicima da je izlaz iz ovog problema moguć i da ljudi zaista mogu da žive jedan život potpuno drugačiji, slobodni od svih zavisnosti.\nKazao je da trenutno sprovode trogodišnji regionalni projekat koji se zove "Biram oporavak", u tri zemlje bivše Jugoslavije - BiH, Crnoj Gori i u Srbiji, u sklopu koga je i savetovalište i besplatna telefonska linija za zavisnike - 0800 104 100.


1. januara 2022. - 10:51\nNa “Trgu otvorenog srca“ prvi januar protekao je u znaku dečije radosti i lepih želja.\nOtvarajući ovu tradicionalnu manifestaciju, koja se održava peti put po redu, zamenik predsednika Gradske opštine Zemun Žarko Dronjak je istakao da ovakve manifestacije i akcije Opština organizuje kako bi se podstaklo rađanje i očuvala porodica.\n“Trg otvorenog srca je simboličan uvod da nam godina u koju ulazimo bude bolja, zdravija, srećnija, veselija, bogatija, da sa elanom radimo i stvaramo, da završimo započeto i krenemo da kreiramo nove sadržaje za Zemun, kako bi postao još bolje mesto za život. Lep je dan, i ovde smo da podelimo radost i da sa optimizmom zakoračimo u Novu godinu. Prvog januara zemunska opština tradicionalno daruje majke prvorođenih beba Zemuna – devojčice i dečaka. Tim povodom, mame će dobiti po 100 hiljada dinara, koje poklanja Opština, jer na ovaj način želimo da podstaknemo roditeljstvo. I u ovoj godini nastavićemo sa projektima koji su podrška porodici. Krajem godine podelili smo 11 hiljada novogodišnjih paketića“, rekao je zamenik predsednika Dronjak, i tom prilikom naglasio da se u Zemunu realizuje jedanaest kapitalnih projekata koji će pomoći da se živi još bolje i kvalitetnije.\nNa sceni pod otvorenim nebom deca i roditelji su uživali u novogodišnjoj čaroliji, predstavama, koncertima, klovnovima, mađioničarima, i izložbi starih igračaka pod nazivom “Uspomene Deda Mraza“.\nPrethodni tekstU Zemunu počela novogodišnja radost\nSledeći tekstPružni prelaz ostaje otvoren do daljnjeg!


Tanjug 16. oktobra 2019. 12:39\nSARAJEVO – Policija BiH sprovela je akciju u kojoj je na stotine ilegalnih migranata prebacila u kamp Vučjak, u blizini granice s Hrvatskom, uprkos najavama lokalnih vlasti u Bihaću da će prestati da idežavaju rad tog migrantskog centra\nHrvatski mediji upozoravaju da bi idućih dana zbog, kako se navodi, pretećih najava mogla da se pogorša dramatična situacija s migrantima.\nMinistarstvo unutrašnjih poslova Unsko-sanske županije potvrdilo je akciju premeštanja ilegalnih migranata koji borave na javnim površinama u Bihaću, napuštenim objektima i objektima koji nisu registtovani za pružanje usluga smeštaja.\nDo kasnih popodnevnih sati juče je u Vučjak prebačeno najmanje 500 migranata, prenosi Hina.\nPolicija je premeštanje migranata počela da sprovodi kada je gradonačelnik Bihaća Šuhret Fazlić u Sarajevu, najavio kako će lokalne vlasti od početka iduće nedelje prestati da pruža bilo kakvu pomoć radu centra Vučijak.\nIndex.hr podseća da je kamp podignut kao privremeno utočište za one migrante za koje nije bilo mesta u centrima Miral i Bira, kao i da nu njemu nema čvrstih objekata ni pristup tekućoj vodi.\n„Od ponedeljka prestajemo pružati bilo kakve usluge u kampu Vučjak: Pustićemo neka problem eksalira ne bi li se rešio“, kazao je Fazlić.\nPrema podacima koje je iznio Fazlić, na području Unsko-sanske županije boravi najmanje 6.000 ilegalnih migranata, od kojih je najveći deo smešten baš u Bihaću.\nSvi oni čekaju priliku kako bi pokušali preći granicu s Hrvatskom i nastaviti put ka drugim državama-članicama Evropske unije, prenose hrvatski mediji.


Žika Bogdanović gost na Fakultetu za sport - Original u svetu rukometa - Fakultet za sport\nPočetna/Servis/Vesti/Žika Bogdanović gost na Fakultetu za sport – Original u svetu rukometa\nFakultet za sport Univerziteta „Union – Nikola Tesla“ ugostio je Žiku Bogdanovića, kreatora jednog od tri najstarija rukometna portala u Evropi, Balkan – handball.com. U razgovoru sa studentima podelio je svoja iskustva tokom 15 godine rada i pisanja o rukometu na specijalizovanom sajtu, prepoznatljivom u regionu, ali i šire.\nŽika Bogdanovića se osvrnuo na saradnju sa Fakultetom za sport, koja traje duži period. Dvodnevna konferencija „Handball talks“ je u martu mesecu održana upravo u amfiteatru fakulteta gde je obeleženo 15 godina rada portala.\n„Fakultet za sport je pravi promoter sporta, organizacija koja je prepoznala kako treba promovisati sport i saradnja je pozitivna. Balkan – handball organizacija je uvek dobrodošla ovde, to traje dugi niz godina i verujem da će se nastaviti, a i mi se trudimo da promovišemo Fakultet za sport gde god možemo. Ovo je samo nastavak i nadam se da ćemo u budućnosti imati prostora za dalji zajednički rad.“\nSvaki početak je težak, ali u velikim pričama, projektima, uvek postoji nešto romantično, po rečima Žike Bogdanovića. Nešto što najviše krasi ovaj projekat jeste prihvatljivost od samog početka, a uz to je došlo prepoznavanje i i popularnost u rukometnom svetu posle ispraćenih više od 40 međunarodnih takmičenja širom sveta.\n„Početak sajta je vezan za vreme pre Fejsbuka, način promocije je gotovo bio nepostojeći, budžet je bio nizak. Jedino sredstvo komunikacije je bio Skajp, i to je sve delovalo romantično, u odnosu na današnje uslove. U regionu su nas svi prihvatili od samog početka i smatraju nas kao domaći medij u svakoj od država u komšiluku, što je veliko priznanje posle više od 36.000 tekstova i izveštavanja sa najvećih međunarodnih takmičenja.“


Vučić: Evropu smatramo našom kućom, kod nas postoji neka trka u tome ko će da kaže da je više EU – Naši u svetu\nObjavljeno 09/05/21 u 08:00\nPredsednik Aleksandar Vucić rekao je sinoć da je vizionarska ideja Roberta Šumana donela istinsku pobedu novog poverenja nakon Drugog svetskog rata i veru u ujedinjenje različitosti u miru i solidarnosti, uz poruku da tu veru ima i Srbija, kao i nadu da će postati zemlja koja će biti rado viđena u evropskoj porodici naroda.\nVučić je rekao da moramo još mnogo napora da uložimo u reforme, ne što to neko traži od nas, već zato što znamo da to nama i zemlji donosi boljitak. Istakao je i da su posebno važne važne reforme u vladavini prava kojima se, kaže, sada pristupa sa mnogo više odgovornosti.\n„Sam sam se uverio da smo mi ti koji nismo pridali dovoljno pažnje i posvećen pristup gorućim problemima iz te oblasti. Verujem da ćemo većim elanom uspeti da promenimo odnos građana Srbije i dobijemo veće poštovanje EU na tome što radimo“, istakao je on. Vučić je istakao i da je EU nesumnjivo najveći donator, investitor, i daleko najvažniji trgovinski partner Srbije i podsetio da se oko dve trećine svih trgovinskih poslova i još više uslužnih delatnosti vezuje za EU, te da su to činjenice, sviđalo se nekome ili ne. Ukazao je da je pre sedam godina kada je postao predsednik vlade u firmama koje su dolazile iz zemalja EU bilo zaposleno tri puta manje ljudi nego danas.\n„To pokazuje koliko smo uprkso svim problemima uspeli da uradimo mnogo toga zajedničkog i napravimo dobre rezultate, da ljudima obezbedimo život, sigurnost na poslu, da pokažemo da možemo da brinemo više o njima“, rekao je Vučić podsećajući i na veliku pomoć EU u oblasti obrazovanja.\nRekao je da Srbija i njeni građani smatraju Evropu svojom kućom i da zato želimo da damo koliko možemo svoj doprinos miru, kroz regionalno povezivanje, Berlinsku konferenciju i mini Šengen. „Ohrabren porukom evropskih zvaničnika nadam se da ću moći uskoro da ih ugostim, kako bi razgovarali o daljem ubrzanju našeg evropskog puta“, zaključio je Vučić.\nPrijem povodom Dana Evrope u Kombank dvorani\nEvropljani nizom manifestacija obeležavaju Dan pobede i Dan Evrope


Evropljani odobravaju odgovor EU na rat u Ukrajini | EurActiv Serbia\nU svim članicama EU građani u velikoj meri podržavaju odgovor Unije na rusku invaziju Ukrajine, pokazalo je novo istraživanje Eurobarometar čiji su rezultati objavljeni 5. maja.\nVećina Evropljana misli da je od početka rata EU pokazala solidarnost (79%) i da je bila ujedninjena (63%) i brza (58%) sa reakcijama.\nKako se navodi, devet od deset ispitanika odobrava pružanje humanitarne pomoći ljudima pogođenim ratom, 88% odobrava ideju da se u EU dočekaju ljudi koji beže od rata a 80% odobrava finansijsku pomoć Ukrajini.\nTakođe se 66% ispitanih građana EU slaže da "Ukrajina treba da se priključi EU kada bude spremna", 71% veruje da je Ukrajina deo evropske porodice a 89% oseća simpatije preme Ukrajincima.\nVelika većina građana EU (80%) podržava ekonomske sankcije Rusiji a 79% odobrava sankcije oligarsima jer, kako se navodi, ruska politička elita odgovorna za invaziju treba da plati ekonomsku i političku cenu.\nDve trećine Evropljana odobrava da EU finansira kupovinu i isporuku vojne opreme Ukrajini a tri četvrtine smatra da je rat u Ukrajini pokazao da je unutar Unije potrebna veća vojna saradnja.\nRezultati istraživanja takođe pokazuju široku podršku akcijama EU u sektoru energetike sa ciljem da se smanji zavisnost od ruskog fosilnog goriva.\nViše od 80% građana slaže se da EU treba da napuni skladišta gasa pre zime i da preduzme mere za povećanje energetske efikasnosti, kao i da je rat u Ukrajini naglasio potrebu za ulaganjima u obnovljive energije.\nDevet od deset isptanih se slaže sa merama na evropskom nivou za ograničavanje uticaja rastućih cena energije na potrošače i kompanije a 86% kaže da će te rastuće cene značajno uticati na njihovu kupovnu moć.


Selidba Medicinske Opreme - Allied Pickfords Srbija\nAllied Specijalne Usluge već duže od trideset pet godina pružaju specijalizovane selidbene i logističke usluge za medicinsku opremu, naučne instrumente i drugu osetljivu robu velike vrednosti. Selimo hiljade pošiljki medicinske i laboratorijske opreme godišnje uključujući novu, korišćenu i nadograđenu medicinsku opremu za mnoge vodeće proizvođače u toj delatnosti, trgovce koji je ponovo plasiraju na tržište i zdravstvene organizacije.\nSelidba medicinske opreme nikada nije rutinska. U stvari, izazovi koje obuhvata selidba napredne medicinske tehnologije mogu biti složeni skoro isto toliko koliko i sama oprema. Ali, Allied Specijalne Usluge poseduju ekspertizu, osoblje i specijalizovanu opremu neophodnu da se posao uvek glatko obavi.\nPoznato nam je koliko je važna pouzdana isporuka bez oštećenja, sa definisanim vremenom tranzita, proaktivnom komunikacijom, reagovanjem u realnom vremenu, osobljem koje poseduje znanje i potrebom za apsolutnim profesionalizmom, sve vreme kada se radi u osetljivom medicinskom i naučnom okruženju. Radićemo u čvrstoj sprezi sa vama da bismo razvili prilagođene procese i postupke rukovanja posebno osmišljene dizajnirane da obezbede uslugu sa nultim nedostacima za vaše specifične proizvode i klijente.\nMi smo stručnjaci za selidbu dijagnostičke opreme za snimanje uključujući, Rentgen aparate, CT, MRI i PET sisteme. Isto tako selimo laboratorijske instrumente uključujući sisteme za automatsko rukovanje uzorcima, centrifuge i brojne druge analitičke uređaje. Dodatno, selimo medicinski nameštaj i medicinski pokretni inventar kao što su bolnički kreveti, specijalizovani ormarići za skladištenje medicinske opreme i lekova, medicinske dispenzere i druge vrste medicinskih i naučnih aparata koji zahtevaju specijalizovani transport i rukovanje.\nNaši obučeni profesionalci za selidbu medicinske opreme razumeju faktore koji su kritični za kvalitete pružanja usluga delatnosti medicinske opreme i zdravstvene zaštite. Poznata nam je važnost pouzdane isporuke bez oštećenja, tranzita u vremenski definisanom roku, proaktivne komunikacije, reagovanja u realnom vremenu, osoblja koje poseduje znanje i potrebe za apsolutnim profesionalizmom, sve vreme kada se radi u osetljivom medicinskom i naučnom okruženju. Radićemo u tesnoj saradnji sa vama kako bismo razvili prilagođene procese i postupke rukovanja specijalno dizajnirane kako bi se obezbedila usluga bez nedostataka za vaše specifične proizvode i klijente.\nSvaka pošiljka medicinske opreme je jedinstvena, a takve su i naše sposobnosti. Bez obzira koju vrstu medicinske opreme selite, transportovaćemo vašu pošiljku i isporučiti je uz najveću pažnju i preciznost. Znamo da je vreme bitno kada pacijenti čekaju za tretman ili tehničari čekaju da instaliraju opremu, i mi ulažemo dosta truda da obezbedimo da svaka pošiljka medicinske opreme pristigne na vreme i da svaka instalacija protekne glatko.\nStoga, ako vam je potrebna selidbena usluga za vašu medicinsku ili laboratorijsku opremu, kontaktirajte Allied već danas. Naša pažnja i briga prema vašim proizvodima – i vašim klijentima – je neuporediva. Bez obzira koliko je izazovna ili složena situacija, Allied je transporter medicinske opreme kome možete da verujete da će posao biti obavljen kako treba. Niko nije bolji od Allied što se tiče iznalaženja specijalizovanih selidbenih rešenja za medicinsku opremu!\nPažljivo rukovanje, blagovremena isporuka bez oštećenja, profesionalna, ljubazna usluga za vaše klijente – Allied Specijalne Usluge su prvi i pravi izbor za selidbene i logističke usluge za medicinsku i laboratorijsku opremu.


SPORTSKI SAVEZ SRBIJE – MALI SAJAM SPORTA\nMali sajam sporta, u organizaciji Sportskog saveza Srbije, održan je na renoviranim terenima sportsko – rekreativnog centra Školarac u Ubu, uz učešće dece iz predškolske ustanove "Ub" i osnovnih škola.\nOtvaranju manifestacije prisustvovali su Darko Glišić, predsednik opštine Ub, Davor Štefanek, predsednik SSS, Goran Marinković, generalni sekretar SSS, Ivan Knežević, generalni sekretar OSS, Nebojša Živanović, predsednik Sportskog saveza Uba, i Dejan Maksimović, generalni sekretar Sportskog saveza Uba.\nTereni su dovedeni do savršenstva, poseduju ogroman potencijal i dokaz su koliko lokalna samouprava, na čelu sa Darkom Glišićem, predsednikom opštine Ub, posvećuje pažnje sportu.\nŽelja je da nakon Malog sajma sporta deca svaki dan koriste ove terene i uključe se u sistem sporta. Davor Štefanek, predsednik Sportskog saveza Srbije, uručio je lopte Nebojši Živanoviću, predsedniku Sportskog saveza opštine Ub i pohvalio rad ovog teritorijalnog sportskog saveza.\nDeca su obišla svaki teren, od džudoa, kik boksa, rukometa, odbojke, fitnesa preko tenisa, košarke, šaha, do atletike i fudbala.\nOčekuje se da će Mali sajam sporta postati tradicionalna manifestacija na teritoriji opštine Ub.


1xbet – Kladjenje.rs\n9 Oktobra, 2018 Viktor 0\nKladionica 1xbet je uzela veliki zamah na našim prostorima, a odgovorno tvrdimo da je jedna od retkih kladionica koja je na strani korisnika. Naime, ova kladionica nudi ekstra nagrade za sve koji uplate depozit od […]\n2 Oktobra, 2018 Peca 0\nKladionica 1xbet još jednom dokazuje da je na strani kladilaca. Naime, ona ovog puta nudi Aston Martin za najboljeg poznavaoca Lige šampiona, odnosno onog ko pogodi rezultate ovog takmičenja. Da, na prvi pogled izgleda teško, […]\nKao i u ostatku Evrope i u Nemačkoj se ovog vikenda najelitniji fudbal vraća na stadione širom zemlje, Kolo otvara Borusija Dormund koja dočekuje Ajntraht. Takođe, biće interesantno, ali možda i ne, u Minhenu, gde […]\nFibonači sistem za klađenje\nFibonači sistem za klađenje je sistem sa pozitivnom progresijom, a njegova osnova se zasniva na Fibonačijevom nizu. S primenama Fibonačijevog sistema za klađenje, u slučaju promašaja vi prilagođavate svoj naredni ulog prateći formulu Fibonačijevg niza. […]\nSisteme za klađenje koriste mnogi igrači koji se zanimaju za kladionicu. Oni su svesni da uz pomoć sistema, nemaju potrebe da pogode sve parove koje su odigrali, odnosno, tiket će biti dobitan čak i ako […]


Spremite brkove, Movember ulazi u završnicu Spremite brkove, Movember ulazi u završnicu\nObjavljeno: 28. 11. 2018 u 11:00h\nNeformalno Udruženje građana “Superbrke” u četvrtak 29. novembra u banjalučkom kafeu Pause organizuje kolektivno fotografisanje svih brka koji žele da njihova fotografija bude na aukciji na završnoj zabavi ovogodišnjeg Movembera.\nBanjalučki fotograf Vedran Ševčuk Alf će biti zadužen za fotografisanje, a svi oni koji budu fotografisani automatski će učestvovati u takmičarskom dijelu izbora za najbrku.\n“Pozivamo sve koji žele da nas podrže da dođu na kolektivno fotografisanje portreta kao i na završnu žurku u kafe Pause 30. novembra kada će tročlani žiri izabrati najbrku. Aukcijom fotografija želimo kao i prethodnih godina da popunimo popularni “Brkin fond” koji ćemo po završetku akcije uplatiti Imsirović Ernadu iz Doboja i Rajilić Slavku iz Novog Grada”, rekao je iz neformalnog Udruženja građana “Superbrke” Zoran Šišić.\nPredsjednik žirija će biti banjalučki glumac Ljubiša Savanović koji je prije mjesec dana osvojio nagradu “Zoranov brk” za ulogu Drage Ćuka u predstavi “Naši dani” na 27. po redu festivalu Dani Zorana Radmilovića u Zaječaru.\nTakođe akciju je prepoznao Univerzitetsko klinički centar Republike Srpske, Komitet za međunarodnu razmjenu studenata medicine Republike Srpske “SaMsic”, Sberbanka, HO Budimo ljudi, Gradsko pozorište Jazavac, agencija Support, Futrolica, štamparija Vilux, Specijalistički centar Avala, Alfalab laboratorije, Vespa cafe, Antonio trade i klinika Estetik koja je obezbjedila besplatne ultrazvučne preglede do kraja godine.\nPodsjećamo, neformalno Udruženje građana “Superbrke” šestu godinu zaredom organizuju humanitarnu akciju Movember koji ima za cilj podizanje svijesti o muškim bolestima raku testisa i prostate.


U svem haosu i žurbi života, lepo je znati da vam čuvamo leđa.\nJednostavni inteligentni parking asistent\nOva funkcija vas automatski usmerava na vaše odabrano parking mesto, bilo da se radi o mestu između dva vozila ili iza jednog, koristeći ultrazvučne senzore. Vi kontrolišete brzinu kretanja unazad, uz podršku automatskog kočenja, koje vam pomaže da sprečite ili umanjite sudare pri malim brzinama.\nZadnji alarm za ulazak u saobraćaj (sa automatskim kočenjem)\nZadnji alarm za ulazak u saobraćaj (RCTA) omogućava vam da se bezbedno isparkirate unazad, detektujući druga vozila, koja bi eventualno prolazila za vas nepreglednim delom puta. Koristeći radar na bazi kvazi-milimetarskih talasa, RCTA vas upozorava vibracijom i svetlećim indikatorima na spoljnim retrovizorima. Ako vozač ne uspe da zakoči na vreme, kočnice se automatski aktiviraju da spreče ili ublaže sudar.


Zatamnjivanje Stakala Fiat Ulysse (179) 2.0 D Multijet 136ks\nZatamnjivanje Stakala Fiat Ulysse (179) 2.0 D Multijet 136ks dizel sa originalnim delovima za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan servis, zatamnjivanje stakala za Fiat Ulysse (179) 2.0 D Multijet godina proizvodnje 2002-2011 sa 136ks i pogonom na dizel.\nZatamnjivanje Stakala Fiat Ulysse (179) 2.0 D Multijet 136ks Cena\nZatamnjivanje Stakala Fiat Ulysse (179) 2.0 D Multijet 136ks dizel sa originalnim delovima po povoljnoj ceni za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan servis, zatamnjivanje stakala po povoljnoj ceni za Fiat Ulysse (179) 2.0 D Multijet godina proizvodnje 2002-2011 sa 136ks i pogonom na dizel.\nZatamnjivanje Stakala Fiat Ulysse (179) 2.0 D Multijet 136ks Delovi


Saopštenje: Predvidjeti budžet za mjere iz Akcionih planova za poglavlja 23 i 24 – Institut alternativa\nInstitut alternativa » Odgovorne javne finansije » Saopštenje: Predvidjeti budžet za mjere iz Akcionih planova za poglavlja 23 i 24\nObjavljeno 29. 07. 2014. 27. 02. 2018.\nApelujemo na institucije da prilikom planiranja budžeta za narednu godinu, koje je u toku, posebno obrate pažnju na sredstva potrebna za ispunjavanje mjera koje su Akcionim planovima za poglavlja 23 i 24 planirana za 2015. godinu. Ovo je posebno važno ako se ima u vidu da je za narednu godinu planirano trošenje najznačajnijeg dijela sredstava iz oba Akciona plana.\nPrema zaključku Vlade, sve potrošačke jedinice treba da do 31. jula dostave svoj plan budžeta za 2015. godinu Ministarstvu finansija, usklađen sa usvojenim smjernicama makroekonomske i fiskalne politike. Ovi zahtjevi će činiti osnovu državnog budžeta za 2015. godinu.\nNeophodno je da se u toku formulisanja budžeta obrati posebna pažnja na Akcione planove za poglavlja 23 i 24 i predvide sredstva koja su neophodna da se planirane mjere sprovedu.\nOvdje posebno mislimo na Ministarstvo unutrašnjih poslova, Ministarstvo pravde, Ministarstvo ljudskih i manjinskih prava kao i Ministarstvo rada i socijalnog staranja, koji su označeni kao nosioci aktivnosti za najveći broj mjera u Akcionim planovima.\nAkcioni planovi za poglavlja 23 i 24 sadrže procjene koliko će koštati sprovođenje mjera. Prema računici Instituta alternativa, ukupni troškovi za sprovođenje Akcionih planova za poglavlja 23 i 24 su najznačajniji upravo u narednoj godini i iznose skoro 12 miliona eura.\nNa ukupnom nivou, tokom cijelog perioda koji obuhvataju (2013-2018), troškovi za sprovođenje Akcionih planova iznose oko 47 miliona eura. Pored ove sume, tu su i troškovi za izgradnju infrastrukturnih objekata, koji za period 2013-2018 iznose preko 36 miliona eura, od čega je više od 70% planirano iz donacija.\nAkcioni planovi moraju poslužiti kao nezaobilazan indikator za planiranje budžeta za narednu godinu. Posebno je potrebno imati u vidu najavljena revidiranja rokova za određene mjere sa čijom se realizacijom kasni – blagovremeno objavljivanje takvih odluka je ključno za pravilno planiranje budžeta.


► Predstoji smanjenje aktivnosti Sunca\nSunce ulazi u neuobičajen, duži period smanjenja aktivnosti, izneli su danas naučnici svoje predvidjanje na jednoj konferenciji o solarnoj fizici u SAD. Naučnici predvidjaju da bi oko 2020. godine Sunčeve pege mogle da nestanu na nekoliko godina ili decenija, ali smatraju da nema razloga za brigu, jer su posledice smanjene aktivnosti Sunca uglavnom dobre.\nOčekuje se da će biti manje poremećaja satelita i energetskih sistema i manjeg porasta globalnog zagrevanja.\nSmanjenje Sunčeve aktivnosti se dešavalo i ranije, ali ne u poslednjih nekoliko vekova.\nNaučnici su svoja predvidjanja zasnovali na aktivnosti Sunčevih pega, jačini magnetnog polja i nestajanju mlaznih struja. Predvidjanje je posebno usmereno na solarni ciklus koji počinje 2020. godine, ali stručnjaci kažu da je Sunce neobično mirno već oko četiri godine.\nU Srbiji će danas biti promenljivo oblačno i sveže, ujutro i pre podne ponegde sa kišom, a posle podne mogući su kratkotrajni pljuskovi i grmljavina, saopštio je Republički...


"Jedno od mojih prvih košarkaških sećanja je prva titula Virtusa u Kupu šampiona. Danilović mi je rekao da je Bolonja najbolje mesto na svetu za igranje košarke. Cilj je da Virtus osvoji italijansku ligu i da se vrati u Evroligu. Zbog toga sam ovde", rekao je Teodosić na promociji u novom klubu.\nFoto: BC Virtus Bologna\nMiloš Teodosić je i zvanično predstavljen kao novi košarkaš Virtusa. Kapiten reprezentacije Srbije potpisao je ugovor na tri godine, a prema informacijama iz kluba, u tom periodu zaradiće više od pet miliona evra.\nNa predstavljanju srpskog plejmejkera u čuvenoj dvorani Poreli u Bolonji pozdravilo je više od hiljadu navijača. Teodosić je na promociji u novom klubu rekao da ideja postoji već više od šest meseci, a da je najzaslužniji za njegovu odluku Aleksandar Đorđević, koji mu je pričao o visokim ambicijama kluba i planovima za budućnost.\n"Prvi kontakt sa Đorđevićem bio je pre šest meseci. U početku mi je to izgledalo kao luda ideja, ali su potom stvari postajale sve konkretnije. Sale me je ubedio pričajući o projektima za budućnost, ambiciji i želji da se klub vrati na staze slave iz prošlosti, koju veoma dobro poznajem", izjavio je srpski plejmejker.\nTeodosić se osvrnuo i na slavnu prošlost ekipe iz Bolonje i naveo da mu je jedno od prvih košarkaških sećanja titula Virutsa u Kupu šampiona 1998. godine, kada su u ovom timu bili Zoran Savić, Predrag Danilović i Manu Đinobili.\n"Jedno od mojih prvih košarkaških sećanja je prva titula Virtusa u Kupu šampiona. Danilović mi je rekao da je Bolonja najbolje mesto na svetu za igranje košarke. Cilj je da Virtus osvoji italijansku ligu i da se vrati u Evroligu. Zbog toga sam ovde", naveo je Teodosić.\nMediji su bili zainteresovani i za pripreme reprezentacije Srbije za Mundobasket. Teodosić, koji je kapiten našeg nacionalnog tima odgovorio je da spreman i odmoran dočekuje okupljanje reprezentacije.\n#Virtus Milos #Teodosic entra alla palestra Porelli per la presentazione ufficiale davanti a giornalisti, sponsor e tifosi #LBA#virtusbolognapic.twitter.com/bq0HkjHIaq\n— Paolo Di Domizio (@PaoloDiDomizio) 17. јул 2019.\nTogo je 15. država koja je povukla priznanje Kosova\nKirbaj u Šidu\nDanas počeo drugi krug male mature\nZvezdina ekipa otputovala u Švajcarsku, utakmica sa Jang Bojsima u sredu


NAREDNOG PONEDELJKA TREĆI KRUG GLASANJA ZA NOVOG GENERALNOG SEKRETARA UN\nNarednog ponedeljka, na sednici Saveta bezbednosti UN u Njujorku održaće se treći krug glasanja za novog generalnog sekretara svetske organizacije, posle čega će biti poznato ko su favoriti za tu funkciju, ko će de fakto ispasti iz trke, ali i kako će se plasirati srpski kandidat i nekadašnji šef diplomatije Vuk Jeremić.\nKako je u izjavi Tanjugu objasnio Nikola Jovanović iz Centra za međunarodnu saradnju i održivi razvoj, glasanjem 29. avgusta završiće se važna faza, čiji je cilj bilo formiranje rang liste kandidata prema stepenu, broju i jačini podrške koju uživaju u Savetu bezbednosti.\n“Iako nema formalnih kriterijuma, očekuje se da samo četvoro uđe u završnicu ovog procesa. Oni će nastaviti u septembru da budu predmet odlučivanja u Savetu bezbednosti, i to pre svega pet najvažnijih, stalnih članica SB”, rekao je Jovanović.\n“Šansa da Srbija ima svog predstavnika u završnici procesa izbora novog generalnog sekretara UN i da o njemu raspravljaju najveće sile predstavlja i veliku šansu za Srbiju da podigne svoju vidljivost i prestiž na međunarodnoj sceni, pogotovo imajući u vidu da je naša zemlja mala i da nema veliku, specifičnu težinu u međunarodnim odnosima”, istakao je Jovanović.\nZa četiri dana u Savetu bezbednosti moći će da se glasa, osim za Jeremića iz Srbije, za Antonija Gutjereša iz Portugala, Suzan Malkore iz Argentine i Helen Klark iz Novog Zelanda, za Slovenca Danila Tirka.\nU trci će biti i Irina Bokova iz Bugarske, ali i Makedonac Srđan Kerim, Kristina Figuereš iz Kostarike, Natalija German iz Moldavije i Miroslav Lajčak iz Slovačke.\nIako Jeremić ima realnu šansu da uđe u takozvani “fajnal for”, izbor za prvog čoveka “svetske vlade” neće biti nimalo lak, imajući u vidu da se prepliću politički interesi velikih sila, kao i istorijske okolnosti preko kojih nije lako preći.\nKada se u ponedeljak završi glasanje, ulazi se u novu fazu u kojoj se metodologija odlučivanja menja, i na scenu stupa direktno pregovaranje, ali, kako navode poznavaoci, i “cenkanje” između velikih sila.\nKako to treba shvatiti objašnjavaju upućene diplomate, ističući da, na primer, Argentinka Malkora, koja važi za američkog favorita, može ostati bez glasa Velike Britanije, imajući u vidu istorijske sukobe oko Foklandskih ostrva te države sa Argentinom, ali i, možda, želje i potrebe Londona da i posle Bregzita manifestuje poziciju svetske sile.\nTakođe, analiza kaže da Malkora ima iskustvo, jer je pet godina šefica kabineta sadašnjeg generalnog sekretara Ban Ki Muna, ali to, s druge strane, predstavlja i otežavajuću okolnost, pošto bi njeno izglasavanje zapravo suštinski predstavljalo reizbor sadašnjeg rukovodstva.\nA i - dolazi iz "pogrešnog" dela sveta.\nNaime, prema principu rotacije, po kojem se svaki put menja region odakle dolazi prvi čovek UN, ove godine na redu je Istočna Evropa, što povećava šanse Jeremiću, ali i Bokovoj, Tirku i Kerimu.\nIako je, prema neslužbenim procenama, favorit Ruske Federacije, Bokova je ipak u prethodnom krugu glasanja dobila čak sedam negativnih glasova, u odnosu na dva negativna Gutjerešu, četiri Jeremiću, šest Malkori, osam Klark.\nMože li, ipak, Rusija da se opredeli za nekog drugog kandidata, ne nužno Jeremića, zasad je pitanje u domenu spekulacija, kažu diplomatski izvori, imajući u vidu da bi "cena" odustajanja od Bokove mogla biti prevelika ili premala, zavisno od tačke gledišta - Vašingtona, Moskve ili ostala tri centra svetskog odlučivanja.\nIzmeđu takvih analiza i banalizovanja "visoke politike" tanka je crta, svakako.\nIzvesno je da novi generalni sekretar UN mora da preuzme kancelariju do prvog januara, pa će se naredna četiri meseca na polju svetske diplomatije lomiti koplja i igrati ozbiljna partija šaha u borbi za pobedu jednog od ponuđenih kandidata.\nIzvor: Tanjug, 25.08.2016.


Air Serbia ostvarila rast onlajn prodaje - Avio Portal\nAir Serbia ostvarila rast onlajn prodaje\nJuly 20, 2021 July 19, 2021 Redakcija\t0 Comments\tAir Serbia\nTokom prvih šest mjeseci 2021. godine, 53 odsto od ukupnog broja prodatih avio-karata kupljeno je putem direktnih prodajnih kanala Er Srbije, odnosno putem veb-sajta, mobilne aplikacije, Kontakt centra i poslovnica Er Srbije, što predstavlja značajan rast u odnosu na isti period u 2019. godini, kada je taj udioo iznosio 32 odsto. Tom rezultatu su najviše doprinjeli onlajn kanali prodaje, sa 44 odsto udjela u ukupnoj prodaji, što ukazuje na to da se taj procenat udvostručio u odnosu na isti period 2019. godine, kada je dostigao 21 odsto.\nUdioo avio-karata kupljenih putem digitalnih prodajnih kanala Er Srbije beleži značajan rast na mjesečnom nivou, pa je tako sa 40 odsto ostvarene onlajn prodaje u januaru taj udioo porastao na 50 odsto u maju i junu.\nTrendu rasta popularnosti prodaje putem onlajn kanala doprinjela su konstantna unapređenja veb-sajta i mobilne aplikacije srpske nacionalne avio-kompanije, uz jednostavnost i bezbijednost samog modela kupovine koji predstavlja idealno rešenje u još uvek aktuelnim okolnostima pandemije korona virusa.\nU prvoj polovini 2021. godine, opciju prijave na let putem interneta koristilo je 21 odsto putnika, iako ova vrsta prijave trenutno nije dostupna na velikom broju destinacija, uslijed restriktivnih mjera zbog pandemije.\n“Kako bismo putnicima u svakom trenutku pružili najbolje moguće korisničko iskustvo, trudili smo se da konstantno razvijamo naše platforme i prilagođavamo se promjenama koje je pandemija izazvala u navikama ljudi. Uvodili smo promjene na našem veb-sajtu, redovno ažurirali mobilnu aplikaciju i radili na unapređenju sistema onlajn rezervacije, čime smo kreirali sveobuhvatno i funkcionalno rješenje za putnike. Nastavljamo da radimo na novim projektima i radujemo se što ćemo olakšati pretragu i rezervaciju letova i omogućiti personalizovane ponude za naše korisnike”, izjavio je Srđan Prokić, viši menadžer za E-commerce u Er Srbiji.\nSrpski nacionalni avio-prevoznik je od početka januara do kraja juna ove godine zabilježio rast od čak 224 odsto u broju registrovanih ličnih naloga putnika na e-commerce kanalima, u odnosu na isti period 2020. godine, odnosno 111 odsto u poređenju sa istim mesecima 2019. godine. Otvaranjem ličnog naloga na sajtu airserbia.com putnici izbjegavaju obavezu stalnog unošenja podataka prilikom svake kupovine, ujedno ostvarujući i pravo na popuste.\nU cilju što bržeg rješavanja problema, Er Srbija je nedavno unapredila sajt uvođenjem alata za prikupljanje povratnih informacija korisnika tokom njihovih sesija na samom veb-sajtu, prilikom onlajn kupovine karata ili onlajn prijave na let.\n← Kratak pregled pokazatelja oporavka vazdušnog saobraćaja\nAlitalia odlazi u istoriju. Naslednika očekuje teška borba →


Back TURIZAM TURISTIČKE ORGANIZACIJE Dr Nataša Pavlović: Leto 2020 u Srbiji i Vojvodini\npetak, 12 jun 2020 10:04\n- Naznaka da će se situacija u skorije vreme popraviti već ima - rekla je dr Nataša Pavlović, direktorica TOV-a i naglasila potrebu saradnje, kako TOV-a i PKV, tako i turističkih agencija. Zajednički rad potvrđuje i praksa u prethodnom periodu, zahvaljujući kojoj su za medije orgnizovane četiri ture kroz Vojvodinu, a sledeća je u planu.\nPo njenim rečima razloga za optimizam ima:\n- I tokom vanrednog stanja TOV je plasirala turističke proizvode i objavila programe receptivnih turističkih agencija sa kojima sarađujemo. Ove nedelje otvaren je Info centar TOV-a, koje je postao mesto promocija, brzih razmena informacija vezanih za turizam. Intenziviranjem saradnje i kvalitetnom ponudom raznovrsnih programa po celoj Srbiji, verujem da ćemo uspeti da podignemo na viši nivo ovaj segment turističke privrede.\nDirektorica ističe brojna odredišta za odmor i lep provod u panonskoj ravnici: od Subotice i jezera Palić, Vršca i vršačkog vinogorja, do Vrdnika koji je za prva dva meseca ove godine, prema podacima Republičkog zavoda za statistiku imao 8.000 posetilaca, što je ukupan porast 23%, a što će otvaranjem hotela „Fruške terme“ dati još bolje rezultate.\n- Vojvodina je Strategijom turističkog razvoja još davnih godina definisana kao „vodeno blago i panonski užitak“. Mislim da Vojvodina kao turistička destinacija ima mnogo toga da ponudi, a već sudeći po programima i interesovanjima, pre svega domaćih turista, koji su sada u fokusu, povećana je tražnja ovih programa. Posebno velik broj upita dolazi od ciklo turista, s obzirom da kroz Vojvodinu prolaze tri međunarodne biciklističke rute, i da TA već imaju gotove programe za ovu vrstu turizma - obavestila je direktorica, i pozvala sve zaintersovane da se pridruže na promotivnoj turi koja će krajem juna ili početkom jula biti organizovana za oblast Potisje, koje takođe ima mnogo šta da ponudi, a do sada nije bilo dovoljno prepoznato.\nU prva dva meseca 2020. u Vojvodini i Srbiji zapažen je veliki porast turista. Na osnovu istraživanja koje je sproveo TOV, o poslovanju mikro, malih i srednjih turističkih preduzeća, ti rezultati su potvrđeni. Zvaničnih podataka o gubicima za poslednja tri meseca nema, osim da su veliki, ali direktorica veruje da će zajedničkim naporom javnog sektora i saradnjom celokupne turistička privrede oni biti nadoknađeni.\n- Do sada je prosečna dužina boravka domaćih turista na nivou Srbije bila od 2-3 dana. Ukoliko ih budemo više animirali, smatram da će već ovog leta shvatiti koliko je to malo za obilazak kulturnog, istorijskog, prirodnog blaga Srbije. U tome će centralnu ulogu imati turističke agencije poput TA Kompas, TA Planet Air, TA Lider travel, TA Magelan iz Novog Sada, TA Alpha travel iz Subotice i dr., i sigurna sam da ćemo imati razloga za zadovoljstvo - zaključila je dr Nataša Pavlović.


Društvo i ekonomija: Vlada predložila: PDV na 20 odsto, akcize na duvan idu sa 33 na 43 dinara - BalkaniYUm.TV '); } //]]>\nVlada predložila: PDV na 20 odsto, akcize na duvan idu sa 33 na 43 dinara\nVlada je danas donela odluku da se opšta stopa PDV-a od oktobra poveća sa 18 na 20 odsto, dok je na sve životne namirnice zadržana snižena stopa PDV-a od osam odsto. Akcize na duvan će biti povećane, od 1.oktobra do 30. juna 2013. umesto sadašnjih 33 dinara po pakli, predloženi iznos je 43 dinara\nPredlog predviđa da potom od 1.jula 2013. pa do kraja sledeće godine akcize na duvanske proizvode budu 45 dinara, sazanje "Blic" u Vladi Srbije.\nVlada Srbije usvojila je danas Predlog rebalansa budžeta za 2012. godinu kao i paket od 12 zakona kojima će se uvesti red u javne finansije i sprečiti propadanje države, saopšteno je danas nakon sednice vlade.\nOd 1. januara PDV po naplati\nMere predvidjaju ukidanje 130 parafiskalnih nameta, koje će rasteretiti privredu Srbije, rekao je Dinkić. Za mala i srednja preduzeća se od 1. januara uvodi mogućnost da PDV plate tek kada naplate robu, naveo je on.\nOdlučeno je da će plate u javnom sektoru i penzije moći da se povećaju dva odsto u oktobru i isto toliko u aprilu sledeće godine da bi se od oktobra 2013. njihovo uskladjivanje nastavilo kako je predvidjeno fiskalnim pravilima.\nPrema njegovim rečima, ovaj program za zaustavljanje krize, pored obaranja deficita, značiće i smanjenje brzine rasta javnog duga koji će po inerciji rasti i u narednom periodu da bi se zaustavio 2014.\nViše akcize na dizel gorivo\nNajviša zarada 162.000 dinara\nVlada Srbije donela je i odluku da o najvišoj plati u javnim službama od 162.000 dinara bez minulog rada. Takođe, plate tehničkog osoblja (vozača, kafe-kuvarica...) biće ujednačene. Smanjenje plata, neće se odnositi na neke specifične institucije, poput kontrole leta, Narodne banke Srbije, Fiskalnog saveta, javnih preduzeća koja imaju konkurenciju na tržištu, kao ni na pilote, letačko osoblje i stručnjake za informatičku tehnologiju.


Stanivuković pomaže obnovu crkve u Tuzli - Televizija K3\nStanivuković pomaže obnovu crkve u Tuzli\nPovodom priprema za obilježavanje 140 godina postojanja Sabornog hrama Uspenja Presvete Bogorodice, svečanosti koja će biti u junu naredne godine, danas su ovu srpsku svetinju posjetili episkop zvorničko-tuzlanski Fotije, gradonačelnici Banjaluke i Tuzle Draško\nStanivuković i Jasmin Imamović, te predsjednik Vlade Tuzlanskog kantona Kadrija Hodžić.\n– To će biti u nekom smislu i prezentacija ovog grada, svih njegovih dostignuća, ali uvijek to moramo govoriti i nekog zajedničkog života.\nSvaka crkvena proslava je mogućnost da se mirimo, da se vraćamo Bogu i da se vraćamo sebi, rekao je Njegovo preosveštenstvo episkop\nBiće potrebno obnoviti fasadu, stazu oko crkve, plato gdje će biti služene liturgije u ljetnim mjesecima, ukratko dati novo ruho ovom skoro\nvijek i po starom hramu.\n– Lično ću da učestvujem kao vjernik, kao pravoslavac, a i Banjaluka može dati određeni dio donacije, rekao je Stanivuković.\n– Za mene je ovo jedan važan i srećan dan kada vidim kako danas Tuzlaci vrednuju naše svetinje, jačaju našu crkvu, ulažu sredstva u ovaj hram. To je veoma važno i istu sam poruku poslao i u Banjaluci gdje smo vjerskim objektima islamske i katoličke vjerske zajednice izdvajali\nsredstva i pomažemo i dalje, rekao je Stanivuković.\n– Kao što su 80-tih godina prošlog vijeka vrsni građevinari spasili Saborni hram u Tuzli prilikom tonjenja zemljišta, sad to možemo i mi,\nporučio je i gradonačelnik Tuzle.\n“Drago mi je da razmišljate o meni” – Trivićeva odgovorila na Antonićeve tvrdnje da za nju više nema mjesta u PDPVećina u SO Prnjavor: Tomaš opstruiše rad lokalnog Parlamenta


Neverovatno očuvan primerak modela Dodge Daytona u prodaji - Auto Republika\nDosta puta smo spomenuli da bi Amerikanci najradije zaboravili periode sedamdesetih i osamdesetih godina prošlog veka kada je reč o automobilskoj industriji. Novi bezbednosni zakoni, kao i oni po pitanju izduvnih gasova, su ubijali performanse i dodavali na težini, ali s vremena na vreme bi se pojavio određeni proizvod koji bi nagovestio bolje dane.\nChrysler korporacija i njeni brendovi Plymouth, Dodge, Chrysler i Imperial su prošli kroz veliku krizu u navedenom periodu, što je dovelo do toga da kompanija umalo bankrotira. Ipak, u poslednji čas je od propasti, firmu spasila državna pomoć.\nNovi predsednik Li Ajakoka je debitovao sa serijom kompaktnih automobila, a među njima je bila i Dodge Daytona. Privlačni heč sa troje vrata je zanemario ranije korene velikih i moćnih „muscle cars“ i do ranih osamdesetih godina, njegov konstruktor je odlučio da napadne uvozne proizvode sa istom formulom.\nTo znači da je automobil pružao pogon na prednje točkove i petostepenu manuelnu transmisiju, dok se ispod haube se našao 2,2-litarski turbo benzinac sa 143 konjske snage, mereno američkim standardima.\nJedna takva Daytona iz 1984. godine je sada u prodaji, a reč je o primerku koji je prešao svega 8.000 kilometara. Vlasnik je kupio kao novu u američkoj saveznoj državi Kanzas, da bi je zatim vozio svega dve godine pre nego što je parkirao u klimatizovanu garažu.\nIz priloženih slika se može zaključiti da Daytona izgleda kao da je juče napustila fabriku, kako iznutra tako i izvana. Naravno, tako očuvan primerak mora i da košta, a vlasnik traži cifru od 19.900 američkih dolara. To nikako nije mala suma novca, ali američki automobili iz osamdesetih godina polako dobijaju na popularnosti i nema sumnje da će i ova Daytona brzo pronaći novog vlasnika.\ntags: daytona Dodge FCA\nprevious Salon automobila u Ženevi apeluje na izlagače da izvrše medicinske provere osoblja\nnext Hyundai prikazao enterijer novog i20


12. 03. 2015. Srpska i makedonska policija zajednički protiv ilegalnih migracija\nDirektor policije Ministarstva unutrašnjih poslova Republike Srbije Milorad Veljović sastao se danas u Skoplju sa direktorom Biroa javne bezbednosti Ministarstva unutrašnjih poslova Republike Makedonije Mitkom Čavkovim.\nDirektor Veljović istakao je da policije Srbije i Makedonije imaju izuzetno dobru i sveobuhvatnu saradnju, a zajednički je konstatovano da ima prostora za njeno dalje unapređenje i podizanje na još viši nivo.\nPrema Veljovićevima rečima, glavna tema razgovora sa makedonskim kolegama bile su ilegalne migracije.\n„To nije samo problem naše dve države, već mnogo širi problem koji se tiče cele Evrope“, rekao je Veljović i dodao da će se na njegovom rešavanju zajednički raditi.\nPrema njegovim rečima, u ovom trenutku najbitnije je što bolje obezbediti oko 113 kilometara dugu zajedničku granicu.\nVeljović je istakao da je potrebno povećati broj zajedničkih patrola i pojačati operativne timove, jer suština nije samo u sprečavanju ilegalnih migranata da prelaze granice, već je neophodno utvrditi ko su organizatori.\n„Mnogo nam je bitno da zajednički lociramo te ljude koji organizuju ilegalne migrante“, istakao je Veljović.\nDirektor srpske policije i njegovi saradnici složili su se sa makedonskim kolegama da je u obostranom interesu podići nivo saradnje i u drugim oblastima, pre svega u borbi protiv prekograničnog organizovanog kriminala, borbi protiv krijumčarenja narkotika, trgovine ljudima, ali i terorizma.\nVeljović je naglasio da postoji mogućnost da među ilegalnim migrantima ima osoba koja su spremne i da izvrše terorističke akte.\n„Ovih dana smo imali intenzivne sastanke sa direktorima policije Mađarske, Austrije, Nemačke i drugih zemalja. Naša obaveza je da pokrijemo granicu prema Mađarskoj i mi smo tu kontrolu izuzetno pojačali, imamo zajedničke patrole, a prisutno je dvadeset kolega iz Nemačke“, dodao je Veljović.\nOn je rekao da očekuje da će ovih dana doći i kolege iz Austrije, koje će biti locirane na granici Srbije sa Makedonijom.\nPrema njegovim rečima, zajednička konstatacija je da talasi ilegalnih migracija neće utihnuti, nego da je moguće da se problem i intenzivira.\n„Čim smo pojačali kontrolu granice prema Makedoniji, s obzirom da smo uključili i Žandarmeriju, odjednom se pojavio određen broj ljudi, dnevno i do četrdeset, koji pokušavaju da iz Bugarske uđu na teritoriju Srbije, preko Zaječara, a taj broj se svakodnevno povećava“, objasnio je Veljović.\nDirektor srpske policije je dodao da je tokom decembra prošle, kao i januaru i februaru ove godine, posebno aktuelan bio problem albanskog stanovništva koje je masovno prelazilo preko administrativne linije sa teritorije Kosova i Metohije.\n„Kolega Čavkov i ja želimo da pošaljemo poruku da ćemo zajedničkim snagama raditi na ovom problemu“, rekao je direktor Veljović, naglasivši da će srpska i makedonska policija u svakom trenutku, osim o interesima svojih zemalja i Evrope, posebno voditi računa o poštovanju ljudskih prava.\nDirektor Biroa javne bezbednosti Ministarstva unutrašnjih poslova Republike Makedonije Mitko Čankov ukazao je da je saradnja dveju policija i do sada bila izuzetno kvalitetna i da će se intenzivirati kako na operativnom, tako i na strateškom nivou.\n„Potrebno je izgraditi zajedničku platformu za rešavanje zajedničkih problema, koji su gorući ne samo u našem regionu, već i mnogo šire“, rekao je Čavkov i dodao da veruje da će zajednički rad srpske i makedonske policije, predstavljati pravi primer dobre, konstruktivne i uspešne saradnje.\nCilj susreta direktora srpske policije Veljovića i direkta Biroa javne bezbednosti Ministarstva unutrašnjih poslova Republike Makedonije Čavkova je jačanje i unapređenje operativne saradnje dveju policija, posebno na planu suzbijanja ilegalnih migracija.\nU okviru ove posete, Veljović i Čavkov obišli su granični prelaz Tabanovce i Zajednički kontakt centar za policijsku saradnju.


TURSKA VRAĆA POLICIJSKI ČAS, maske su i dalje obavezne! - 24vesti\nTURSKA VRAĆA POLICIJSKI ČAS, maske su i dalje obavezne!\nTurske vlasti uvele su obavezu nošenja maski u tri najveća grada i u subotu će zbog studentskih ispita uvesti ograničeni policijski čas, kako bi sprečile širenje koronavirusa, nakon što je došlo do porasta broja novih slučajeva posle ponovnog otvaranja mnogih firmi.\nGuverneri Istanbula, Ankare i Burse saopštili su da će maske biti obavezne na osnovu preporuka naučnog savetodavnog veća. Maske su sada obavezne u 47 od 81 provincije, prenosi AP.\nMinistarstvo unutrašnjih poslova objavilo je da će u subotu i narednog vikenda biti uveden policijski čas u trajanju od nekoliko sati, kada studenti širom Turske budu polagali ispite.\nMinistar zdravlja Fahretin Koča je napisao na Tviteru da će „ograničeni policijski čas“ biti na snazi kako bi se sprečila okupljanja. Zabrinuti roditelji i studenti su tražili da ispiti budu odloženi zbog pandemije.


WTCC: Pesma iz Sitroena i Tarkvinijeve psovke - svetbrzine.com\nDominantni Fetel u Singapuru pretekao Senu\nAzijska turneja WTCC karavana je, posle trke u Japanu, nastavljena vikendom u Kini, koji je posebno pripao najboljoj ekipi u šampionatu, Sitroenu. Kandidati za titulu, Hoze Marija Lopez i Ivan Miler zabeležili su po jednu pobedu na gran pri stazi u Šangaju,a njihov učinak uz još nekoliko plasmana na podijum na kojem se našao i Sebastijan Loeb, učinili su da je francuski tim već sada uspeo da odbrani titulu šampiona u konkurenciji konstruktora.\nPrva trka dana bila je tipična kada je Sitroenov nastup ove godine u pitanju. Viđena je lagana dominacija “c-eliza”, a najbrži je bio aktuelni svetski šampion Lopez koji je predvodio kolonu tri “sitroena” – ispred Milera i Loeba. Četvrti fabrički vozač, Ma Čing Hua imao je dobru startnu poziciju, ali nije uspeo da započne trku kako treba pa je kasnije pao u poretku, iako je posle brojnih udesa na stazi imao prilike da se priključi timskim kolegama.\nU drugoj trci dana delovalo je da će “sitroenima” biti mnogo teže da ostvare sličan rezultat, ali snaga automobila posebno je došla do izražaja na dugačkom “zadnjem” pravcu, gde su redom padali svi rivali. Osim veterana Gabrijelea Tarkvinija koji je posle odličnog starta sa druge pozicije i borbe sa osvajačem prvog startnog mesta, Hugom Valenteom, izbio na čelo. Valente je morao da odustane posle kontakta sa Italijanom u “hondi”, pošto je njegov “ševrolet” bio ozbiljno oštećen. Posle trke, pronašao je Tarkvinija kako bi se objasnio, ali sve što je dobio od vatrenog kolege bila je salva uvreda i psovki koje su, izgovorene pred kamerama, otišle u etar.\nOsim, ipak nedoličnog ponašanja za jednog profesionalnog vozača, Tarkvini zaslužuje sve čestitke za borbu protiv “sitroena”, pošto je jedino Ivan Miler uspeo da ga obiđe i zabeleži pobedu – iza Tarkvinija ostali su Lopez i Loeb…\nSledeći trkački vikend na programu je od 30 oktobra do 1. novembra na Tajlandu.\nPlasman na trkama u Kini – Šangaj, 1. trka: 1. Lopez (Sitroen), 2. Miler (Sitroen), 3. Loeb (Sitroen)…. Šangaj, 2. trka: 1, Miler (Sitroen), 2. Tarkvini (Honda), 3. Lopez (Sitroen)………..\nGeneralni plasman: Lopez 396 poena, Miler 321, Loeb 282, Ma 178, Mihelis 172, Tarkvini 171, Monteiro 165, Valente 95, Haf 87, Čilton 84……\nJapanSEBASTIJAN LOEBIVAN MILERTIJAGO MONTEIROHONDASANGAJKINAGABRIJELE TARKVINILADAHUGO VALENTEHOZE MARIJA LOPEZSITROENMA ČING HUA\nJapan, SEBASTIJAN LOEB, IVAN MILER, TIJAGO MONTEIRO, HONDA, SANGAJ, KINA, GABRIJELE TARKVINI, LADA, HUGO VALENTE, HOZE MARIJA LOPEZ, SITROEN, MA ČING HUA